text: புதிய அவதாரம் எடுக்கும் சஞ்சனாசிங் || Sanjana Singh will Produce new film பதிவு: ஜூன் 15, 2019 15:35 IST மாற்றம்: ஜூன் 17, 2019 12:16 IST ரேனிகுண்டா படம் மூலம் திரையுலகிற்கு அறிமுகமான நடிகை சஞ்சனா சிங், தற்போது புதிய அவதாரம் ஒன்றை எடுத்துள்ளார். தமிழ் திரையுலகில் ரேனிகுண்டா திரைப்படத்தின் மூலம் நடிகையாக அறிமுகமானவர் சஞ்சனா சிங். தொடர்ந்து திரைப்படங்கள் மற்றும் தொலைக்காட்சிகளில் நடித்தும் வருகிறார். சமீபத்தில் இவர் பங்கேற்ற கிராமத்தில் ஒரு நாள் நிகழ்ச்சி பெரும் வரவேற்பைப் பெற்றுத்தந்தது. தமிழ் மற்றும் தெலுங்கு, இந்திப்படங்களிலும் நடித்துவரும் சஞ்சனாசிங் தயாரிப்பாளராக வேண்டும் என்கிற முயற்சியில் தற்பொழுது முதற்கட்டமாக ஆல்பம் ஒன்றை தயாரித்திருக்கிறார். சிங்கப்பூர், மற்றும் மும்பையில் படமாக்கப்பட்ட இந்த ஆல்பம் புதுமையான வகையில் படமாக்கப்பட்டிருக்கிறதாம். மும்பையில் பிரபல தொலைக்காட்சி நட்சத்திரங்கள் சிருஷ்டி மற்றும் ரோகித் சுஷாந்தி இதில் நடித்திருக்கிறார்கள். மேலும் பிரபல டிஜே பஞ்சோ குவாபோவும் நடித்திருக்கிறார். பஞ்சாபி பாடகர் நவீந்தர் சிங் பாடல் பாடியதோடு நடிக்கவும் செய்திருக்கிறார். நடன இயக்குனர் சஞ்சய்குமார் இந்த ஆல்பத்தை இயக்கியிருக்கிறார். வெகு சிறப்பாக இந்த ஆல்பம் வெளியீட்டை நடத்த திட்டமிட்டிருக்கும் சஞ்சனா சிங், விரைவில் திரைப்படங்கள் தயாரிக்கவும் முடிவு செய்திருக்கிறார்.


source: CulturaX

text: உடல் உறுப்பு தான விழிப்புணா்வு தேவை | Dinamani உடல் உறுப்பு தான விழிப்புணா்வு தேவை 11th Dec 2019 08:16 PM பெங்களூரு: பொதுமக்களிடம் கண், உடல் உறுப்புதானம் குறித்த விழிப்புணா்வு தேவை என்று ஞானபீட விருது பெற்ற இலக்கியவாதி சந்திரசேகா் கம்பாரா தெரிவித்தாா். பெங்களூரு பன்சங்கரியில் புதன்கிழமை அகா்வால் கண் மருத்துவமனையின் புதிய கிளை தொடக்கவிழாவில் கலந்து கொண்டு அவா் பேசியது: இந்தியாவில் கண் பாா்வை பாதிக்கப்படுபவா்களின் எண்ணிக்கை அதிகரித்து வருகிறது. கண் பாா்வை பாதிக்கப்பட்டவா்களுக்கு உரிய சிகிச்சை பெறுவதோடு, கண்களை பாதுகாப்பது தொடா்பான விழிப்புணா்வை மக்களிடம் ஏற்படுத்துவது அவசியம். கண்களுக்கு அதிக முக்கியத்துவம் கொடுத்து பாதுகாக்க வேண்டும். கண்களில் பிரச்னை என்றால் உடனடியாக மருத்துவா்களை அணுக வேண்டும். ஆரம்பக்கட்டத்திலேயே சிகிச்சை எடுத்துக் கொண்டால், கண்களை பாதுகாக்க முடியும். இதேபோல கண்கள் உள்ளிட்ட உடல் உறுப்புகளை தானம் செய்வது குறித்து பொதுமக்களிடம் விழிப்புணா்வை ஏற்படுத்த வேண்டும். இறந்த பின்பு நாம் இந்த சமுதாயத்துக்கு பயன்பட வேண்டும் என்றால், கண், உடல் உறுப்பு தானத்தால் மட்டுமே அது சாத்தியமாகும் என்றாா். நிகழ்ச்சியில் நடிகா் உபேந்திரா, மருத்துவா்கள் நடராஜ், ரவி உள்ளிட்டோா் கலந்து கொண்டனா்.


நாடு முழுவதற்கும் ஊரடங்கு உத்தரவு பிறப்பித்து கிட்டத்தட்ட 2 வாரங்கள் முடிவடைய உள்ள நிலையில், “இந்தியா மிக இக்கட்டான இரு வார காலத்திற்குள் நுழைகிறது” என்று கருத்து தெரிவித்துள்ளார் காங்கிரஸின் மூத்த நிர்வாகி ப.சிதம்பரம். நேற்று பிரதமர் நரேந்திர மோடி, நாட்டில் உள்ள முக்கிய எதிர்க்கட்சித் தலைவர்களுடன் கலந்துரையாடியதைத் தொடர்ந்து இப்படியொரு கருத்தைத் தெரிவித்துள்ளார் சிதம்பரம். இந்தியாவில் தற்போது வரை 4,000-க்கும் அதிகமானோர் கொரோனா வைரஸ் தொற்றால் பாதிக்கப்பட்டுள்ளனர். இந்நிலையில் தனது ட்விட்டர் பக்கத்தில் சிதம்பரம், “கொரோனா போராட்டத்திற்கு எதிராக இந்தியா மிக இக்கட்டான இரு வார காலத்திற்குள் நுழைகிறது. உலகமும்தான். எதிர்க்கட்சிகளுடன் பிரதமர் நரேந்திர மோடி பேசியது நல்ல விஷயம். கோவிட்-19க்கு எதிரான போராட்டத்தில் அனைவரும் அரசின் நடவடிக்கைகளுக்கு ஒத்துழைப்புக் கொடுக்கப்படும் என்று உறுதியளித்திருப்பார்கள் என்பதில் எனக்கு சந்தேகம் இல்லை,” என்றவர், தொடர்ந்து, “அரசின் நடவடிக்கைகளில் சில குறைபாடுகளை காங்கிரஸ் உள்ளிட்ட எதிர்க்கட்சிகள் சுட்டிக்காட்டியுள்ளன என்றால், அது முறையான விமர்சனம் மற்றும் ஒத்துழைப்புக்காகத்தான். களத்தில் பணியாற்றி வரும் சுகாதாரத் துறை ஊழியர்கள், மருத்தவர்கள், கோவிட்-19க்கான பரிசோதனையை மிக அதிகமாகவும் பரவலாகவும் செய்ய வேண்டும் என்கின்றனர். எனவே, அதற்கான முயற்சியை அரசு மேற்கொள்ள வேண்டும்,” என்று குறிப்பிட்டுள்ளார். ஞாயிற்றுக் கிழமையான நேற்று பிரதமர் நரேந்திர மோடி, முன்னாள் குடியரசுத் தலைவர்களான பிரணாப் முகர்ஜி, பிரதீபா பாட்டில், முன்னாள் பிரதமர்கள் மன்மோகன் சிங், தேவகவுடா, மற்றும் பிரதான எதிர்க்கட்சித் தலைவர்களான காங்கிரஸின் சோனியா காந்தி, சமாஜ்வாடி கட்சியின் முலாயம் சிங், அகிலேஷ் யாதவ், திரிணாமூல் காங்கிரஸின் தலைவரும் மேற்கு வங்க முதல்வருமான மம்தா பானர்ஜி, ஒடிசா மூதல்வர் நவீன் பட்நாயக், தெலங்கானா முதல்வர் கே.சந்திரசேகர் ராவ், தமிழக எதிர்க்கட்சித் தலைவர் மு.க.ஸ்டாலின் உள்ளிட்டவர்களுடன் கலந்துரையாடியுள்ளார்.


source: wikipedia

text: இஞ்சி () (Zingiber officinale) உணவின் ருசி கருதி இந்திய, சீன உணவுகளில் சேர்த்துக் கொள்ளப்படும் ஒரு முக்கிய நறுமண அல்லது பலசரக்குப் பொருள் ஆகும். இது ஒரு மருத்துவ மூலிகையும் ஆகும். இது ஓராண்டுப் பயிராகும். பெயர் தோற்றம் இஞ்சுதல் என்றால் நீரை உள்ளிழுத்தல். நீரை உள்ளிழுப்பதால் இஞ்சி எனும் பெயர் தோன்றிற்று. பழம்பாடல் உபயோக முறைகள் இஞ்சியை சாதாரணமாக தமிழ்நாட்டு சமையலில் சேர்த்துக் கொள்வது மிகப் பழங்கால வழக்கத்தில் ஒன்று. இஞ்சித்துவையல் இஞ்சிக்குழம்பு இஞ்சிப்பச்சடி இஞ்சிக்கஷாயம் சுக்கு உலர்ந்த இஞ்சியே 'சுக்கு' (இலங்கையின் சில பகுதிகளில்: வேர்க் கொம்பு) என அழைக்கப்படுகிறது. இது பல மருத்துவப் பயன்களைக் கொண்டிருக்கிறது. இதன் மேன்மையை "சுக்குக்கு மிஞ்சிய வைத்தியமும் இல்லை, சுப்பிரமணியருக்கு மிஞ்சிய தெய்வமும் இல்லை" என்ற பழமொழியின் மூலம் அறியலாம். சுக்குக் கசாயம் மிக நல்ல வலி நீக்கும் மருந்தாகும். மேலும் படிக்க இந்திய வாசனைத் திரவியங்கள் மேற்கோள்கள் இஞ்சிக் குடும்பம் மூலிகைகள் மருத்துவத் தாவரங்கள்


text: அனுராதபுரம் (Anuradhapura) இலங்கையின் வடமத்திய மாகாணத்தில் அமைந்துள்ள ஒரு நகரமாகும். தற்காலத்தில் இது நாட்டின் வடமத்திய மாகாணத்தின் தலைநகராக உள்ளது. எனினும் கி.மு.3 ஆம் நூற்றாண்டுக்கு முன்னிருந்தே பண்டைய இலங்கையின் தலைநகரமாகப் பெயரும், புகழும் பெற்று விளங்கியது இந்நகரம். சிங்களவரின் வரலாற்று நூலான மகாவம்சத்தின்படி, வடகிழக்கு இந்தியாவிலிருந்த லாட தேசத்திலிருந்து, அவனுடைய துர்நடத்தை காரணமாக, 700 நண்பர்களுடன் சேர்த்துத் துரத்திவிடப்பட்ட விஜயன் என்ற இளவரசன் இலங்கை வந்தபோது அவனுடன் வந்த அனுராத என்பவனால் தோற்றுவிக்கப்பட்ட குடியேற்றமாகும். ஆரம்பத்தில் அனுராதகிராமம் என அழைக்கப்பட்டது. கி.மு. 437-கி.மு. 367 வரையான காலப்பகுதியில் (சிலரின் கருத்துப்படி கி.மு. 337-கி.மு. 305) இலங்கையை ஆண்ட பண்டுகாபயன் என்ற அரசன் அனுராத கிராமத்தை அனுராதபுரமாக மாற்றி அவனது தலைநகராக்கினான். இதன் பின்னர், 10ஆம் நூற்றாண்டளவில், தென்னிந்திய படையெடுப்புகள் காரணமாக தலைநகர் பொலன்னறுவைக்கு மாற்றப்படும் வரை, ஆயிரம் ஆண்டுகளுக்கு மேலாக நாட்டின் தலைநகராக இருந்துவந்தது. தற்போதும் கூட இலங்கையில் உள்ள மாவட்டங்களில் பரப்பளவில் மிகப்பெரிய மாவட்டம் அனுராதபுரமே. மக்கள்தொகையியல் மூலம்: www.statistics.gov.lk - கணக்கெடுப்பு ஆண்டு 2001 ஸ்ரீ மகா போதி இலங்கையில் புத்த சமயத்தை அறிமுகப்படுத்திய இந்தியாவின் அசோகச் சக்கரவர்த்தி, பௌத்த பிக்குணியாக இருந்த தன்னுடய மகளான சங்கமித்தை மூலம் அனுப்பிய, புத்தர் ஞானம் பெற்ற வெள்ளரசு மரத்தின் கிளையொன்று, அனுராதபுரத்திலேயே நடப்பட்டது. தற்பொழுது உலகின் மிகப் பழைய மரங்களிலொன்றாகக் கருதப்படும் இம் மரம், பௌத்தர்களின் வழிபாட்டுக்குரியதாக இன்னும் இருந்து வருகிறது. நீர்ப்பாசனம் இந்த நகரைச் சுற்றி, 5 பெரிய நீர்ப்பாசனக் குளங்கள் மிகப் பழைய காலம் முதலே இருந்து வருகின்றன. அனுராதபுரத்திலே வாழ்ந்த பெருந்தொகையான மக்களின் உணவுத்தேவைகளுக்காக, சுற்றியுள்ள பரந்த பிரதேசத்தில் விவசாயம் செய்வதற்கு இக் குளங்கள் பயன்பட்டன. சுமார் 2500 ஆண்டுகளுக்குப் பின்னரும் இக் குளங்கள் இன்னும் பயன்பாட்டில் உள்ளன. நகருக்கு அணித்தாக அதனைச் சுற்றிப் பல பாரிய பௌத்த விகாரைகளும் இருந்தன. மீள் கண்டுபிடிப்பு கைவிடப்பட்ட பின்னர், பாழடைந்து, காடடர்ந்து, மறக்கப்பட்டுக் கிடந்த இப் பண்டைய நகரின் அழிபாடுகள், 20ஆம் நூற்றாண்டின் ஆரம்பத்தில், தொல்பொருளாய்வாளர்களினால் வெளிக்கொணரப்பட்டது. அரண்மனைகள், வழிபாட்டிடங்கள், பௌத்த பிக்குகளுக்கான வசிப்பிடங்கள், வைத்தியசாலைகள், பயணிகள் தங்குமிடங்கள், மற்றும் அலங்காரத் தடாகங்கள் முதலியவற்றின் இடிபாடுகள், நகரின் அக்கால வளத்துக்குச் சாட்சியாக உள்ளன. அனுராதபுரத்திலுள்ள அழிபாடுகள் ஸ்ரீ மகாபோதி ருவான்வெலிசாய தூபாராமய லோவமகாபாய அபயகிரி விகாரை ஜேதவனாராமய மிரிசவெட்டி தாதுகோபுரம் லங்காராமய இசுருமுனிய மகுல் உயன வெஸ்ஸகிரி ரத்ன பிரசாதய இராணி மாளிகை தக்கிண தாதுகோபுரம் செல சைத்திய நாக விகாரை கிரிபத் வெஹெர குட்டம் பொக்குண சமாதி சிலை தொலுவில சிலை இவற்றையும் பார்க்க அனுராதபுரம் குண்டுவெடிப்பு, அக்டோபர் 2008 எல்லாளன் நடவடிக்கை 2007 மேற்கோள்கள் பௌத்த யாத்திரைத் தலங்கள் இலங்கை மாவட்ட தலைநகரங்கள் இலங்கையின் தொல்லியற்களங்கள்


text: ஆளுநர் முடிவை எதிர்பார்க்காமல், அரசாணை மூலமே 7.5% இடஒதுக்கீடு வழங்கலாம்: திருமாவளவன் | tamilnadu government don't wait for governor approval, they should give 7.5% reservation by government order: thirumavalavan | Puthiyathalaimurai - Tamil News | Latest Tamil News | Tamil News Online | Tamilnadu News Published : 20,Oct 2020 09:48 PM புதிதாக இட ஒதுக்கீடு வழங்க வேண்டும் என்றால்தான் அதற்கு சட்டம் இயற்ற வேண்டிய தேவை உள்ளது. ஏற்கனவே இருக்கும் இட ஒதுக்கீட்டில் உள் ஒதுக்கீடு வழங்குவதற்கு மாநில அரசுக்கு அதிகாரம் இருக்கிறது என்று விடுதலைச் சிறுத்தைகள் கட்சியின் தலைவர் திருமாவளவன் வலியுறுத்தியுள்ளார். இது தொடர்பாக அவர் வெளியிட்டுள்ள அறிக்கையில் "மருத்துவப் படிப்பில் அரசுப் பள்ளி மாணவர்களுக்கு 7.5% இட ஒதுக்கீடு வழங்குவதற்காக ஒருமனதாக சட்டம் இயற்றப்பட்டு அது ஆளுநரின் ஒப்புதலுக்கு அனுப்பப்பட்டது. பல மாதங்கள் ஆன பிறகும்கூட அந்த சட்டத்துக்கு ஒப்புதல் வழங்க ஆளுநர் முன்வரவில்லை. இந்நிலையில் மருத்துவப் படிப்புக்கான கலந்தாய்வைத் தமிழக அரசு நிறுத்தி வைத்திருக்கிறது. ஆளுநர் ஒப்புதல் அளிக்க வேண்டும் என்று எதிர் பார்த்துக் கொண்டிருக்காமல் அரசாணை மூலமே அந்த 7.5% இட ஒதுக்கீட்டை வழங்கி அரசுப் பள்ளி மாணவர்களுக்கு ஆறுதல் அளிக்க வேண்டும் என்று தமிழக அரசை விடுதலைச் சிறுத்தைகள் கட்சியின் சார்பில் வலியுறுத்திக் கேட்டுக்கொள்கிறோம். புதிதாக இட ஒதுக்கீடு வழங்க வேண்டும் என்றால்தான் அதற்கு சட்டம் இயற்ற வேண்டிய தேவை உள்ளது. ஏற்கனவே இருக்கும் இட ஒதுக்கீட்டில் உள் ஒதுக்கீடு வழங்குவதற்கு மாநில அரசுக்கு அதிகாரம் இருக்கிறது. அதுமட்டுமின்றி அதற்காக சட்டம் எதுவும் இயற்ற வேண்டிய தேவை இல்லை. அரசாணை மூலமே அதை நிறைவேற்றலாம். 1997 ஆம் ஆண்டில் கிராமப்புற மாணவர்களுக்கு பொறியியல் மற்றும் மருத்துவப் படிப்புகளில் இட ஒதுக்கீடு வழங்குவதற்கு அன்றைய திமுக அரசு ஒரு உயர்நிலைக் குழுவை அமைத்து அந்த குழுவின் பரிந்துரைப்படி அரசாணை மூலமே 15% இட ஒதுக்கீட்டை வழங்கியது. அதற்குப்பிறகு வந்த செல்வி ஜெயலலிதா அவர்கள் தலைமையிலான அதிமுக அரசு அந்த 15% இட ஒதுக்கீட்டை 25 % ஆக உயர்த்தியது. அதுவும்கூட அரசாணை மூலமே செய்யப்பட்டது. பின்னர் இந்த அரசாணைகளை எதிர்த்து தொடரப்பட்ட வழக்கில் இந்த இட ஒதுக்கீடு சென்னை உயர்நீதிமன்றத்தால் ரத்து செய்யப்பட்டாலும்கூட, அரசாணை இயற்ற மாநில அரசுக்கு அதிகாரம் இல்லை என்று உயர் நீதிமன்றம் கூறவில்லை. கிராமப்புற மாணவர்கள் புறக்கணிக்கப்பட்டு இருக்கிறார்கள் என்பதை சரியாக நிறுவவில்லை என்றும் இந்த இட ஒதுக்கீட்டின் மூலமாக அந்தப் புறக்கணிப்பு தீர்க்கப்படும் என்பதை அரசாங்கம் நிரூபணம் செய்யத் தவறிவிட்டது என்றும்தான் காரணம் கூறப்பட்டது. அன்றைய அதிமுக அரசு உச்ச நீதிமன்றத்தில் மேல்முறையீடு செய்து இருந்தால் நிச்சயம் தமிழக அரசுக்கு வெற்றி கிடைத்திருக்கும். உள் ஒதுக்கீடு வழங்க மாநில அரசுக்கு அதிகாரம் இருக்கிறது என்பதை அண்மையில்கூட உச்ச நீதிமன்றம் தனது தீர்ப்பில் உறுதிசெய்துள்ளது. எனவே, ஆளுநர் ஒப்புதல் வழங்க வேண்டும் என்று எதிர்பார்த்துக் காத்திராமல் அரசாணை வெளியிட்டு அரசுப்பள்ளி மாணவர்களுக்கு மருத்துவ படிப்பில் 7.5% இட ஒதுக்கீட்டை நடைமுறைப்படுத்தத் தமிழக அரசு முன்வர வேண்டும் என்று வலியுறுத்திக் கேட்டுக்கொள்கிறோம்" என தெரிவித்துள்ளார் Related Tags : thirumavalavan, 7.5% reservation neet, governor approval, ஆளுநர் முடிவு, 7.5 % இடஒதுக்கீடு, திருமாவளவன் , விடுதலை சிறுத்தைகள்,


text: 'பிரேமம்' கிளைமாக்ஸ்: மலர் டீச்சர் பின்னணி குறித்து அல்போன்ஸ் புத்திரன் பகிர்வு | alphonse puthren about malar teacher chatacter in premam climax - hindutamil.in Published : 05 Jun 2021 20:13 pm Updated : 05 Jun 2021 20:13 pm Last Updated : 05 Jun 2021 08:13 PM 'பிரேமம்' கிளைமாக்ஸில், மலர் டீச்சர் பின்னணி குறித்துப் பகிர்ந்துள்ளார் இயக்குநர் அல்போன்ஸ் புத்திரன். அதிலும், இந்தப் படத்துக்குப் பிறகு இப்போது வரை பலரும் சாய் பல்லவியை மலர் டீச்சர் என்றே அழைத்து வருகிறார்கள். அந்த அளவுக்கு அவருடைய கதாபாத்திரம் பேசப்பட்டது. நேற்று (ஜூன் 4) தனது ஃபேஸ்புக் பக்கத்தில் ரசிகர்களின் கேள்விக்கு பதிலளித்தார் இயக்குநர் அல்போன்ஸ் புத்திரன். அப்போது மலர் டீச்சர் கதாபாத்திரம் குறித்து ரசிகர் ஒருவர், "ஒரு சந்தேகம், 'பிரேமம்' படத்தில் ஜார்ஜிடம் எதையும் சொல்ல விரும்பவில்லை என்று மலர் கடைசியில் சொல்கிறாள். மூன்று முறை படத்தைப் பார்த்த பின்பும் எனக்கு இது குழப்பமாக இருக்கிறது. அவருக்கு உண்மையில் பழைய விஷயங்கள் மறந்துவிட்டனவா? அல்லது வேண்டுமென்றே ஜார்ஜைப் புறக்கணிக்கிறாரா? அல்லது நினைவுகளை மீண்டும் பெற்று, ஜார்ஜுக்குத் திருமணம் ஆகிறது என்பதால் எதையும் சொல்லாமல் இருக்கிறாரா? உங்கள் பதிலுக்காக என் நண்பனுடன் 100 ரூபாய் பந்தயம் வைத்திருக்கிறேன்" என்று அல்போன்ஸ் புத்திரனிடம் கேள்வி எழுப்பினார். "அவளுக்கு அனைத்தும் மறந்துவிட்டது. அவளுக்கு மீண்டும் ஞாபகம் வந்தபோது அவள் அறிவழகனிடம் பேசியிருக்கலாம். அங்கு செல்லும்போது ஜார்ஜ், செலினோடு மகிழ்ச்சியாக இருப்பதை உணர்கிறாள். ஆனால், அவளுக்கு நினைவு திரும்பியிருப்பது ஜார்ஜுக்குத் தெரியும். இதை வசனங்களில் நாங்கள் சொல்லவில்லை. சைகையிலும், இசையிலும் காட்டியிருப்போம். உங்கள் சந்தேகம் தீர்ந்திருக்கும் என்று நம்புகிறேன். நீங்கள் சொன்னதுபோல அவளுக்குச் சமீபத்தில் நினைவு திரும்பிவிட்டது, ஆனால், ஜார்ஜுக்குத் திருமணம் என்பதால் அவள் அதைச் சொல்லவில்லை என்பதே சரி". பிரேமம்பிரேமம் கிளைமாக்ஸ் காட்சிநிவின் பாலிசாய் பல்லவிமலர் டீச்சர்மலர் டீச்சர் கதாபாத்திரம்மலர் டீச்சர் பின்னணிஅல்போன்ஸ் புத்திரன்அல்போன்ஸ் புத்திரன் பகிர்வுOne minute newsPremamPremam climax scenesNivin paulySai pallaviMalar teacherMalar teacher characterAlphonse puthrenAlphonse puthren chat


text: 'தாலிபான்கள் பயங்கரவாதிகள் இல்லை.. அவர்கள் மீது தாக்குதல் நடத்த முடியாது..' இம்ரான் கான் திட்டவட்டம் | Taliban are normal civilians, how is Pakistan supposed to attack asks PM Imran Khan - Tamil Oneindia Published: Thursday, July 29, 2021, 16:56 [IST] இஸ்லாமாபாத்: ஆப்கனில் தாலிபான்களின் ஆதிக்கம் அதிகரித்து வரும் நிலையில், பாகிஸ்தான் பிரதமர் இம்ரான் கான் தாலிபான்கள் ஒன்றும் பயங்கரவாதிகள் இல்லை எனக் கூறியுள்ளது பரபரப்பைக் கிளப்பியுள்ளது. ஆப்கனில் இருந்து அமெரிக்கப் படைகள் கடந்த சில வாரங்களுக்கு முன் வெளியேறத் தொடங்கியது. அடுத்த மாத இறுதிக்குள் பெரும்பாலான அமெரிக்கப் படைகள் வெளியேறிவிடும் என்று எதிர்பார்க்கப்படுகிறது. அமெரிக்கப் படைகள் வெளியேறத் தொடங்கியதுமே, மறுபுறம் தாலிபான்கள் தங்கள் தாக்குதல்களைத் தொடங்கிவிட்டன. இதனால் பல்வேறு இடங்களிலும் இரு தரப்புக்கும் இடையே மோதல் ஏற்பட்டுள்ளது. தாலிபன்கள் ஆதிக்கம் தாலிபான்கள் இதுவரை சுமார் 80% ஆப்கன் பகுதிகளைக் கைப்பற்றியுள்ளதாகக் கூறியுள்ளது. இன்னும் சில வாரங்களில் தற்போதுள்ள ஆப்கன் அரசு கவிழ்க்கப்பட்டு, தாலிபான்கள் அரசு அமையும் என எதிர்பார்க்கப்படுகிறது. அதேநேரம் தாலிபான்களுக்குப் பின்னால் இருந்து பாகிஸ்தான் உதவுவதாகப் பரவலாகக் குற்றச்சாட்டு முன் வைக்கப்படுகிறது. பாகிஸ்தான் இதுவரை இந்தக் குற்றச்சாட்டை மறுத்து வந்துள்ள நிலையில், தாலிபான்கள் ஒன்றும் பயங்கரவாதிகள் இல்லை என்றும் பாகிஸ்தான் பிரதமர் இம்ரான் கான் கூறியுள்ளது சலசலப்பை ஏற்படுத்தியுள்ளது. இது குறித்து அவர் பிபிஎஸ் செய்தி நிறுவனத்திற்கு அளித்த பேட்டியில், "தாலிபான்கள்குக்கு பாகிஸ்தான் உதவுவதாகக் கூறுவது முற்றிலும் பொய்யான தகவல். அப்படிக் குற்றஞ்சாட்டுபவர்கள் ஏன் ஆதாரங்களைக் கொடுக்க மறுக்கிறார்கள். மேலும் தாலிபான்கள் ஒன்றும் பயங்கரவாத அமைப்புகள் கிடையாது. அவர்கள் சாதாரண குடிமக்கள் தான். எனவே அவர்களை ஏன் பாகிஸ்தான் ராணுவம் வேட்டையாட வேண்டும்? பாகிஸ்தானின் செயல்பாடு இரட்டை கோபுர தாக்குதலுக்குப் பிறகு, பயங்கரவாதிகளை ஒழிக்கும் அமெரிக்க மிஷனில் பாகிஸ்தானும் இணைந்து பணியாற்றியது. இது மட்டுமின்றி போரினால் வீடுகளை இழந்த பல லட்சம் ஆப்கன் அகதிகளைப் பாகிஸ்தான் ஏற்றுக்கொண்டது. என்னைப் பொறுத்தவரை ஆப்கன் விஷயத்தில் அமெரிக்கா தான் மொத்தமாகக் குழப்பிவிட்டது எனச் சொல்லுவேன். அமெரிக்கப் படைகள் இங்கு வலுவாக இருந்த போதே, அரசியல் ரீதியான முடிவை எடுத்திருக்க வேண்டும். படைகளை வாபஸ் பெற்றுக் கொண்ட பிறகு அமைதியான முறையில் பேச்சுவார்த்தை முறையில் தீர்வு காணுங்கள் எனத் தாலிபான்களிடம் சொல்வதால் எந்த பயனும் இல்லை. அமெரிக்கப் படைகள் வெளியேறத் தொடங்கியதுமே தாங்கள் வென்றுவிட்டோம் என்றே தாலிபான்கள் கருதத் தொடங்கியது. அதேநேரம் போர் என்பது எதற்கும் தீர்வல்ல. அனைத்து தரப்பினரையும் உள்ளடக்கிய ஆப்கன் அரசு அமையும்போது தான் நிலைமை மாறும். அதேநேரம் ஆப்கனில் உள்நாட்டுப் போர் தொடர்ந்தால், அது மிகப் பெரிய பிரச்சனையைத் தரும். குறிப்பாகப் பாகிஸ்தான் நாட்டிற்கு. ஏனென்றால், அப்போது அகதிகள் சிக்கல் பெரும் பிரச்சினையாக மாறும். அப்படியொன்று நடக்கக் கூடாது என்பது தான் அனைவரது விருப்பம். தேவை அமைதிதான் ஆப்கனில் விரைவில் ஸ்திரமின்மை ஏற்பட வேண்டும் என்பது தான் பாகிஸ்தான் நிலைப்பாடு. ஆப்கன் அமெரிக்கா இடையே பேச்சுவார்த்தையை எளிதாக்கவும் தயார். ஆனால், ஒருபோதும் அமெரிக்காவின் குரலாக நாங்கள் மாறமாட்டோம். அதேபோல ஆப்கனுக்கு எதிராக அமெரிக்காவின் ராணுவ தளங்களைப் பாகிஸ்தானில் அமைக்கவும் ஒருபோதும் அனுமதிக்க மாட்டோம். எங்களுக்கு வேண்டியது அமைதி தானே தவிரப் போர் இல்லை" என்று அவர் தெரிவித்தார். taliban imran khan pakistan பாகிஸ்தான் தாலிபான் இம்ரான் கான் Pakistan Prime Minister Imran Khan has said that the Taliban were not some military outfit but "normal civilians". Pakistan prime minister put the blame squarely on the US and said the country "really messed it up" in Afghanistan


text: இராசீவ் காந்தி (Rajiv Gandhi) (ஆகத்து 20, 1944 - மே 21, 1991), இவரது தாயாரான பிரதமர் இந்திரா காந்தி 1984, அக்டோபர் 31 ஆம் திகதி சுட்டுக்கொல்லப்பட்டதன் பின் இந்தியப் பிரதமரானவர். இந்தியாவின் புகழ்பெற்ற அரசியல் குடும்பத்தில் பிறந்தும், அரசியல் மீது ஆர்வமில்லாது, விமான ஓட்டும் தொழிலில் ஈடுபட்டிருந்தார். தாயார் இந்திரா காந்தியால் வாரிசாக வளர்க்கப்பட்டு வந்தவரெனக் கருதப்பட்ட இவரது தம்பியான சஞ்சய் காந்தி, விமான விபத்தொன்றில் காலமான பின்னர், மிகுந்த தயக்கத்துடன் வற்புறுத்தலுக்கு இணங்கி அரசியலுக்கு வந்தார். 1981 பெப்ரவரியில், சஞ்சய் காந்தியின் தொகுதியான உத்தரப் பிரதேசத்திலுள்ள, அமேதியில் போட்டியிட்டு வெற்றி பெற்றார். 21 மே 1991 அன்று திருப்பெரும்புதூரில் தற்கொலைப் படையினரால் வெடிகுண்டு மூலம் இராசீவ் காந்தி படுகொலை செய்யப்பட்டார். சமய நல்லிணக்க நாள் இராசீவ் காந்தி பிறந்த நாளான ஆகத்து, இருபதாம் நாளை இந்தியாவில் சமய நல்லிணக்க நாளாக அனைத்து அரசு மற்றும் கல்வி நிறுவனங்களில் உறுதி மொழி எடுத்துக் கொண்டாடப்படுகிறது. இவற்றையும் பார்க்கவும் இராசீவ் காந்தி படுகொலை இந்தியப் பிரதமர்கள் வெளி இணைப்புகள் இந்தியப் பிரதமரின் அதிகாரப்பூர்வ வலைத்தளம் இந்தியப் பிரதமர்களின் தபால் தலைகள் இந்தியப் பிரதமர் குறிப்புகள் கொலை செய்யப்பட்ட அரசுத் தலைவர்கள் இந்திய அரசியல்வாதிகள் இந்தியப் பிரதமர்கள் இந்திய வெளிவிவகாரத்துறை அமைச்சர்கள் 1944 பிறப்புகள் 1991 இறப்புகள் இந்தியாவில் கொலை செய்யப்பட்ட அரசியல்வாதிகள் நேரு-காந்தி குடும்பம் இந்திய எதிர்க்கட்சித் தலைவர்கள் இந்திய நிதியமைச்சர்கள் இந்திரா காந்தி அமைதிப் பரிசு பெற்றவர்கள் 10வது மக்களவை உறுப்பினர்கள் 7வது மக்களவை உறுப்பினர்கள் இருபதாம் நூற்றாண்டு இந்திய அரசியல்வாதிகள்


source: fineweb

text: பல்வேறு விதமான சாஸ்திர சம்பிரதாயங்களை நம் முன்னோர் பன்னெடுங்காலமாக கடைபிடித்து வருகின்றனர். அவற்றுக்கு நிச்சயமாக ஏதாவது காரணமும், அறிவியல் முக்கியத்துவமும் இருக்கும். அந்த வகையில் ஒவ்வொரு தமிழ் மாத பிறப்பிற்கும் ஒரு முக்கியத்துவம் இருக்கிறது. அந்த வகையில், தமிழ் மாத பிறப்பு என்பது சூரியனின் சஞ்சாரத்தை வைத்து கணக்கிடப்படுகிறது. ஜோதிட சாஸ்திரத்தில் ஆடி மாதத்தை கர்கடக மாதம் என்பார்கள். சூரியன் குருவின் நட்சத்திரமான புனர்பூசம் நான்காம் பாதத்தில் நுழையும் நேரத்தில் கடக ராசியில் சூரியன் செல்வதே ஆடி மாதப் பிறப்பாகும். இந்த வருடம் ஜூலை 16-ம் தேதி ஆடி மாதம் பிறக்கிறது. அன்றைய தினம் சோம வார பிரதோஷம் சேர்ந்து வருவதால் மாதப் பிறப்பு மிகவும் சிறப்பு வாய்ந்ததாக கருதப்படுகிறது. ஆடி மாதத்தில் இருந்துதான் விரதங்கள், பண்டிகைகள், உற்சவங்கள் எல்லாம் ஒவ்வொன்றாக தொடங்குகிறது. இந்த மாதத்தை அம்மன் மாதம் என்றும் அம்பாள் மாதம் என்றும் சிறப்பித்து கூறுவார்கள். அந்தளவுக்கு வீடுகளிலும், கோயில்களிலும் விழாக்களும் விரத வழிபாடுகளும் களைகட்டும். அம்மன், அம்பாள், ஆண்டாள், சக்தி ஸ்தலங்களில் அபிஷேக ஆராதனைகள், சிறப்பு பூஜைகள், ஹோமங்கள் என்று பக்தி மணம் கமழும். ஆடி மாதத்தில் வரும் செவ்வாய், வெள்ளி, ஞாயிற்றுக்கிழமைகள் மிக விசேஷமானவை. ‘ஆடிச் செவ்வாய் தேடிக் குளி’ என்பது பழமொழி. அதாவது விரதம் இருந்து எண்ணெய் தேய்த்து குளித்து அம்பாளை வழிபட பெண்களின் மாங்கல்ய பலம் கூடும். என்பது ஐதீகம். ஆடிவெள்ளி அன்று அம்மன் வழிபாடு மிகப் பிரசித்தம். இது சகல பாக்யங்களையும் அள்ளித் தரும். குழந்தைப் பேறு கிடைக்கும். ஆடி ஞாயிற்றுக்கிழமை நேர்த்திக் கடன்களையும், பிரார்த்தனைகளையும் செலுத்தும் நாளாக கருதப்படுகிறது. அலகு குத்தி காவடி எடுத்தல், பால்குடம் எடுத்தல், பொங்கல் வைத்து வழிபடுதல், சிறப்பு பூஜைகள் செய்தல், தீ மிதித்தல், கூழ் ஊற்றுதல் என்று இந்த மாதம் முழுவதும் பக்தி மார்க்கத்தில் மூழ்கித் திளைப்பார்கள். பிரசித்தி பெற்ற அம்மன், அம்பாள் ஸ்தலங்கள், திவ்ய தேசங்கள். கிரக பரிகார தலங்களுக்கு ஆன்மிக சுற்றுலா சென்று வருவார்கள். இந்த மாதத்தில் வரும் ஆடி அமாவாசை, ஆடி பவுர்ணமி, ஆடிக் கிருத்திகை, ஆடித்தபசு, ஆடிப்பெருக்கு, ஆடிப்பூரம், நாகசதுர்த்தி, கருட பஞ்சமி, வரலட்சுமி விரதம் என விசேஷ வைபவங்கள் தொடர்ச்சியாக வந்துகொண்டே இருக்கும். ஆடி மாதத்தில் வரும் அமாவாசை மிக முக்கியமானதாகும். அன்று நதிகள், கடலில் புனித நீராடி முன்னோர்களை வணங்கி திதி கொடுப்பதும் அன்னதானம், வஸ்திர தானம் செய்வதும் இம்மைக்கும், மறுமைக்கும் புண்ணிய பலன்களை சேர்க்கும் என்பது ஐதீகம். ஆடிப்பெருக்கு என்பது சிறப்புமிக்க விழாவாகும். இந்த விழா நம் கலாசாரத்தையும், உறவின் வலிமையையும் பிரதிபலிக்கும் அம்சமாக விளங்குகிறது. மேலும் நதிகள், நீர்நிலைகள், கடல் போன்ற இயற்கை அமைப்புகளுக்கு நன்றி செலுத்தும் நாளாகவும் திகழ்கிறது. ஆடி 18-ம் நாளில் நதிக்கரைகளிலும், கடற்கரைகளிலும் குடும்பம் குடும்பமாக கூடி அமர்ந்து உணவு உண்பது மரபாகும். புதுமண தம்பதிகள் நிலாச்சோறு உண்டு, தாலி மாற்றி, புதுத் தாலிக்கயிறு அணிவதும் வழக்கமாகும். கன்னிப் பெண்கள் திருமணம் கூடிவர அம்மனை வேண்டி கழுத்தில் மஞ்சள் சரடு கட்டிக் கொள்வார்கள். திருநெல்வேலி மாவட்டம் சங்கரன்கோவிலில் ஆடித்தபசு பிரசித்தி பெற்றது கோமதி அம்மனின் தவத்திற்கு இரங்கிய சிவபெருமான். புன்னை வனத்தில் சங்கர நாராயணராக ஆடி பவுர்ணமியன்று காட்சியளித்தார் ஆடிப்பூரம் பூமி பிராட்டி ஆண்டாள் அவதரித்த திருநட்சத்திரமாகும். அன்றைய தினம் ஸ்ரீவில்லிபுத்தூரில் அபிஷேக, ஆராதனைகள் சிறப்பாக நடக்கும். கன்னிப் பெண்கள் விரதம் இருந்து வணங்க திருமண பிராப்தம் கூடிவரும் என்பது நம்பிக்கை. இத்தனை சிறப்பு மிக்க ஆடி மாதத்தில் நல்ல விஷயங்கள் தொடங்கக் கூடாது என்று எந்த சாஸ்திரத்திலும் இல்லை. இவையெல்லாம் அவரவர் வசதிக்கேற்ப பரப்பப்பட்ட வதந்திகளாகும். பொதுவாக இந்த மாதத்தில் கிராமங்களில் விரதங்கள், வழிபாடுகள், சாமி கும்பிடு விழாக்கள், பெரிய உற்சவங்கள் தொடர்ந்து வந்துகொண்டே இருக்கும். ஆன்மிகத்திலும் இறை வழிபாட்டிலும் ஈடுபட வேண்டி இருப்பதால் அதற்கு இடையூறாக மற்ற சுபவிசேஷங்கள் இருந்துவிடக் கூடாது என்பதற்காகவே ஆடி மாதத்தில் சுப விசேஷங்களை தவிர்த்து, அதற்கு அடுத்த மாதமான ஆவணியில் தொடங்கினார்கள். ஆகையால் நம் முன்னோர்களின் செயல்களுக்கு ஏதாவது காரணம் இல்லாமல் இருக்காது. சில விஷயங்கள் எல்லாம் காலப்போக்கில் மறைந்துவிட்டதாலும் மறைக்கப்பட்டதாலும், மருவி விட்டதாலும் உண்மையான தத்துவங்களை நாம் தெரிந்தகொள்ள முடியாமல் போய்விட்டது. ஆகையால் இந்த மாதத்தை இறை வழிபாட்டிற்கு உகந்த மாதமாக காலம் காலமாக பின்பற்றி வருகின்றனர். ஆகையால் மாதங்களில் எந்த குறையும், குற்றமும் இல்லை. ‘வடிவாய் நின்வல மார்பினில் வாழும் மங்கையும் பல்லாண்டு’ என்று ஆழ்வார்களால் பாடப்பட்ட பூமாதேவியின் அம்சமாக ஸ்ரீ ஆண்டாள் அவதரித்தது ஆடிப்பூரத்தில்தான் என்பது ஆடி மாதத்தின் மகிமையை உணர்த்தும் வரிகளாகும். ஆடி மாதத்தில் இறை பக்தி செலுத்தி எல்லாம் வண்ட ஆண்டவன் அருள் பெறுவோமாக. ‘ஜோதிட முரசு’ மிதுனம் செல்வம்


text: ஏலம் (Elettaria cardamomum) என்னும் மருந்துச்செடி இஞ்சிச் செடிக் குடும்பத்தைச் (Zingiberaceae) சேர்ந்த ஒரு செடியினம். இஞ்சிக் குடும்பத்தில் உள்ள இரண்டு பேரினங்கள்: சிறிய ஏலக்காய் எலெட்டாரியா (Elettaria), பெரிய ஏலக்காய் அமோமம் (Amomum). இவை இரண்டும் மணம் மிக்க கரிய விதைகளும், அதனைச் சூழ்ந்த மென்புறத் தோலும் முப்பட்டகமான மேல்தோலும் கொண்ட காய்களைக் கொண்டவை. எலெட்டாரியாவின் காய்கள் இளம்பச்சை நிறமுடையவை, ஆனால் அமோமம் காய்கள் பெரியதாகவும் அடர் பழுப்பு நிறத்திலும் உள்ளவை. இத்தகை ஏலக்காய், இந்திய துணைக் கண்டத்தில் உணவில் வாசனைக்காக பயன்படுத்தப்படுகிறது. ஏலக்காயின் பயன்கள் உணவு மற்றும் நீர்ம பொருள்களின் அகில்களாக (நறுமணப் பொருளாக) சமையலின் நறுமணமாக ஏலக்காய் எண்ணெய் பதப்படுத்தப்பட்ட உணவு, நீர்ம, மற்றும் வாசனைப் பொருள்களிலும் பயன்படுத்தப்படுகிறது. தமிழர்கள் உருவாக்கும் தேநீர்களில் ஒரு மணம் சேர்ப்பதற்கு வட இரோப்பாவில் இனியங்களில் ஓர் இன்றியமையாத உள் பொருளாக மருத்துவ குணங்கள் 1. மருத்துவத்தில் பல் மற்றும் அதனை சார்ந்த நோய்களுக்கு மருந்தாக 2. செரிமானத்தை தூண்டுவதாக 3. குரல் வளை மற்றும் தோல் தொடர்பான பிரச்சினைகளுக்கு 4. மலட்டுத்தன்மை மற்றும் அரைகுறை விந்து வெளிப்படுதலை தீர்ப்பதற்கு ஏலக்காய் உற்பத்தி செய்யும் நாடுகள் மிகையான உற்பத்தியை இந்தியத் துணைக்கண்டம் அண்மைவரை தக்க வைத்திருந்தாலும், ஏலக்காய் ஏற்படும் நோய்களால் முதலிடத்தை குவாத்தமாலா(Guatemala) விடம் இழந்துள்ளது. இந்தியாவில் 60% உற்பத்தி கேரளாவிலும், 30% கர்நாடகாவிலும் மீதம் தமிழ் நாட்டிலும் உற்பத்தி செய்யப்படுகிறது. உற்பத்தி செய்யும் நாடுகள், BUSCHNEGER குவாத்தமாலா தன்சானியா இலங்கை எல் சல்வடோர் வியட்நாம் லாவோசு கம்போடியா பப்புவா நியூ கினியா தாய்லாந்து ஹொண்டுராஸ் நேபாளம் பூட்டான் ஏற்றுமதி உலக நாடுகளின் இடையே ஒரு ஆண்டில் 35000 மெட்ரிக் டன் ஏலக்காய் உற்பத்தி செய்யப்படுகிறது. மேலும் 1200 மெட்ரிக் டன் ஏற்றுமதி செய்யப்படுகிறது. மிகையாக ஏற்றுமதி செய்யும் நாடுகள்: 1. கோஸ்ட்டா ரிக்கா 2. குவாத்தமாலா 3. இந்தோனேசியா 4. பிரேசில் 5. நைஜீரியா 6. இந்தியா 7. தாய்லாந்து 8. நிக்கராகுவா 9. தென் ஆபிரிக்கா ஏலத் தாவரத்தைத் தாக்கும் தீ நுண்மம் ஏல மொசைக் (mosaic) தீ நுண்மம், ஏலத் தாவரத்தைத் தாக்கி அதன் விளைச்சலைக் குறைக்கின்றது. இந்நுண்மம் ஓரிழை ஆர்.என்.ஏ கொண்ட , நேர்வகை இழை (+ strand virus) தீநுண்மம் ஆகும். இவை போட்டிவிரிடீ (Potyviridae) என்னும் செடிகொடி தீநுண்மக் குடும்பத்தில், மெக்ளாரா தீநுண்மம் (genus Macluravirus ) என்னும் பேரினத்தில் உள்ள ஒன்றாகும். தமிழ்நாட்டில் கோயம்புத்தூருக்கு அருகே உள்ள வால்பாறையில் இருந்து கர்நாடகா வரை காணப்படும் ஏலக்காய் பயிரில் பெரும் தாக்கங்களை ஏற்படுத்துவதோடு, அதன் ஆர்.என்.ஏ வரிசையில் சில வேறுபாடுகளை கொண்டுள்ளதாக மதுரை காமராசர் பலகலைகழகத்தில் ஆய்வு செய்து வரும் பேராசிரியர் உசா அவர்களின் குழு கண்டுபிடித்துள்ளது. இத்தீநுண்மதிற்கு எதிராக நோய் எதிர்ப்பு தன்மை மிக்க மரபணு மாற்றப்பட்ட பயிரை கொண்டு வருவதற்காகவும் ஆய்வுகளை மேற்கொண்டுள்ளார். மேலும் படிக்க இந்திய வாசனைத் திரவியங்கள் மேற்கோள்கள் வெளி இணைப்புகள் ஏலத் தாவர விவசாயம் குறித்த செய்தி மூலிகைகள் சுவைப்பொருட்கள் இஞ்சிக் குடும்பம் இந்தியத் தாவரங்கள்


கரோனாவிலிருந்து பொதுமக்களை காப்பாற்றுவதற்காக தமிழக அரசு 144 தடை உத்தரவு போட்டு இருப்பதால் மக்கள் வீட்டிலேயே முடங்கிக் கிடக்கிறார்கள். ஆனால் அத்தியவாசிய பொருட்கள் வாங்க காலையில் மட்டும் வெளியே போய் வருகிறார்கள். இப்படி போக கூடிய மக்கள் பலர் அந்தந்த பகுதிகளில் உள்ள கறிக்கடை கோழி கடைகளுக்கு சென்று கறிகளையும் வாங்கி வருகிறார்கள். இப்படி கறிகளை வாங்க செல்லும் மக்கள் இடைவெளிவிட்டு நிற்காமல் கூட்டமாக கடைகளில் நிற்பதால் அதன் மூலமும் கரோனா வைரஸ் பரவ வாய்ப்பு இருக்கிறது என்று கருதிய தமிழக அரசு திடீரென கறிகடைகளை இழுத்து மூடச் சொல்லி அதிரடி உத்தரவு பிறப்பித்தது. அதன் அடிப்படையில்தான் கடந்த ஐந்தாம் தேதி தமிழகத்தில் அனைத்து கடைகளும் இழுத்து மூடப்பட்டாலும் கூட, அங்கங்கே கறிக்கடைகள் விற்பனை செய்தும் வந்தனர். அதுபோல்தான் திண்டுக்கல் மாவட்டத்தில் பெரும்பாலான கடைகள் அரசு உத்தரவின்படி இழுத்து மூடப்பட்டது. ஆனால் சிலர் ஆங்காங்கே கறிக்கடைகளை உள்புறமாக பூட்டி வைத்துக் கொண்டு மறைமுகமாக பொதுமக்களுக்கு ஆட்டு கறிகளை ஒரு கிலோ ஆயிரம் ரூபாயிலிருந்து 1,500 ரூபாய் வரைக்கும் கொடுத்து வந்தனர். அதுபோல் கோழிக்கறியும் கிலோ 250 ரூபாய் வரை விற்பனை செய்து வந்தனர். இந்நிலையில் சிறுமலை அடிவாரத்தில் ஆட்டிறைச்சி கடை நடத்தி வந்த அபுதாகிர் என்பவர் தனது வாடிக்கையாளர்களுக்கு ஆட்டுக்கறி கொடுக்க வேண்டுமென்ற நோக்கத்தில் சாணார்பட்டியில் உள்ள தனது வீட்டில் ஒரு கிலோ, இரண்டு கிலோ என பொட்டலம் போட்டு கொடுக்க வைத்து இருந்தார். இந்த விஷயம் தாலுகா டி.எஸ்.பி. வினோத்துக்கு தெரியவே உடனே காக்கிகளுடன் ஸ்பாட் விசிட் அடித்து கறிக்கடை உரிமையாளரான அபுதாகிரையும் கூப்பிட்டு கொண்டு வீட்டில் வாடிக்கையாளர்களுக்காக கொடுக்க வைக்கப்பட்டிருந்த 58 ஆயிரம் ரூபாய் பெருமான ஆட்டுக்கறியையும் பறிமுதல் செய்து திண்டுக்கல் தாலுகா காவல் நிலையத்தில் ஒப்படைத்தார். அதனடிப்படையில் தாலுகா காவல் நிலையத்தில் உள்ள போலீசாரும் கடை உரிமையாளரான அபுதாகிர் மேல் வழக்குப் பதிவு செய்தனர். பறிமுதல் செய்யப்பட்ட ஆட்டுக்கறியை ஏதாவது ஒரு இடத்தில் குழி தோண்டி புதைக்க வேண்டும் என்பதுதான் விதிமுறை. ஆனால் காவல் நிலையத்தில் இருந்த காக்கிகளோ அந்த ஆட்டு கறியை ஆளுக்கு ஒரு கிலோ இரண்டு கிலோ என கூறு போட்டு கொண்டு வீடுகளுக்கு எடுத்துச் சென்று விட்டனர். அதை கேள்விப்பட்டு கறிக்கடை உரிமையாளரும் மனம் நொந்து போய்விட்டார். இந்த விஷயம் காக்கிகள் மத்தியிலும் பெரும் பரபரப்பை ஏற்படுத்தி வருகிறது.


சம்பந்தன் சுமந்திரனை துரோகியாக்கி மகிந்தவை மகான் ஆக்கிட்டிங்களேப்பா இதுதான் பூகோள அரசியலா? | onlinejaffna.com Home » » சம்பந்தன் சுமந்திரனை துரோகியாக்கி மகிந்தவை மகான் ஆக்கிட்டிங்களேப்பா இதுதான் பூகோள அரசியலா? சம்பந்தன் சுமந்திரனை துரோகியாக்கி மகிந்தவை மகான் ஆக்கிட்டிங்களேப்பா இதுதான் பூகோள அரசியலா? ஒரு இனத்தின் தார்மீக கோபத்தையும் கொதிப்பையும் மடைமாற்றுபவர்களே அந்த இனத்தின் மாபெரும் துரோகிகளாவர். முள்ளிவாய்க்கால் இனப்படுகொலைக்கு காரணம் சம்பந்தன், சுமந்திரன்! அரசியல் கைதிகளை தடுத்து வைத்திருப்பதற்கு காரணம் சம்பந்தன் சுமந்திரன்! போரில் இளைஞர் யுவதிகள் காணாமல் ஆக்கப்பட்டமைக்கு காரணம் சம்பந்தன் சுமந்திரன்! இவ்வளவு கொடூரங்களையும் புறிந்த மகிந்த யாழ்ப்பாணத்திற்கு வருகிறார், மக்களே எமக்கு வாக்களியுங்கள் என்று கேட்கிறார் அதைக்காணவும் ஒரு கூட்டம் அவருக்கு வாக்களிக்கவும் ஒரு கூட்டம். எந்த எதிர்ப்பும் இல்லை ஆர்ப்பாட்டமும் இல்லை. இதைப்பார்த்து சர்வதேச சமூகம் உங்களிடம் கேள்வி கேட்காதா என் இனிய புலம்பெயர் போராளிகளே? மகிந்தவை இனப்படுகொலையாளி என்கின்றீர்கள் ஆனால் அவரோ அந்த இனத்தின் கைதட்டல் நடுவே மேடையேறுகிறார் எவரும் கருப்புக்கொடி காட்டவில்லை ஆர்ப்பாட்டம் செய்யவில்லை போராட்டம் நடத்தவில்லை அதன் அர்த்தம் என்ன என்று கேள்வி கேட்காதா? மைத்திரி வந்தால் கழுத்தில் கருப்புத்துணியோடு ஆர்ப்பாட்டம் மகிந்த வந்தால் பொத்திக்கொண்டு ஓட்டம் மிஸ்டர் கஜேந்திரகுமார் மகிந்தவின் முன் நீங்கள் குரைக்க மாட்டீர்களா? அவருக்கு கருப்புக்கொடி காட்டமாட்டீர்களா? ஓ எஜமானைப் பார்த்து எந்த நாய்தான் குரைத்திருக்கிறது. எவ்வளவு கேவலமான இனமாக எம்மினத்தை மாற்றி அமைக்கிறார்கள் என்று பாருங்கள்...நமக்கு எம்மையே எதிரியாக்கிவிட்டு அவர்கள் எம்மை ஆள்கிறார்கள் துரோகியார்? தியாகி யார் என்று தெரியாமல் நாம் கோசமிடுகிறோம் என்ன கொடுமை... Thanks for reading சம்பந்தன் சுமந்திரனை துரோகியாக்கி மகிந்தவை மகான் ஆக்கிட்டிங்களேப்பா இதுதான் பூகோள அரசியலா?


கிழக்கு மாகாணம்


"அமிர்தம் என்றால் விஷம்" என்ற இந்தத் திகில் நாவலில், 6 கொலைகள். அந்த ஆறுபேர்களின் உடம்பில் 'அமிர்தம் என்றால் விஷம்' என்று பச்சைக் குத்தப்படுகிறது. கொலை செய்யப்பட்ட இந்த 6 பேர்களும் எப்பேர்பட்டவர்கள் என்ற கேள்விக்கு இந்த நாவல் பதில் தருகிறது. திகில் வூட்டுவதை வர்ணிப்பதற்காக அவர் கையாளுகிற வார்த்தைகள் நம்மை ரசிக்க வைக்கின்றன. "ரத்தம் திடீரென்று சாலை மறியல் செய்துவிட்டது" என்கிறார். போலீஸ் அதிகாரி முதலமைச்சருக்கு சல்யூட் அடிப்பதை "அவர் ஒரு நேர்க்கோடு" போல் ஆனார் என்கிறார். இப்படிப் பல வார்த்தைப் பிரயோகங்கள். "அமிர்தம் என்றால் விஷம்" என்று பச்சைக் குத்தப்பட்ட இந்த 6 கொலைகளையும் செய்தவன் யார்? அவன் ஏன் இந்தக் கொலைகளைச் செய்தான்? அவனே சொல்கிறான். "நான் கொலைகள் எதுவுமே செய்யவில்லை. களைகளைத்தான் பிடுங்கினேன்" என்கிறான். நம்பலாமா இதை? நாவலைப் படியுங்கள்... தெரியும். Publication Details - Publisher: - Pustaka Digital Media Format - Kindle Book - OverDrive Read 192.3 KB - Adobe EPUB eBook 192.3 KB


நுவரெலியாவின் வசந்த கால நிகழ்வுகள் ஆரம்பம்! – Athavan News நுவரெலியாவின் வசந்த கால நிகழ்வுகள் ஆரம்பம்! நுவரெலியாவின் வசந்த காலம் கிரகரி வாவியில் இன்று (வியாழக்கிழமை) உத்தியோகபூர்வமாக ஆரம்பமாகின்றன. நுவரெலியா மாநகர சபை முதல்வர் சந்தணலால் கருணாரத்ன தலைமையில் நடைபெற்ற இந்நிகழ்வில் பிரதம அதிதியாக மத்திய மாகாண ஆளுநர், நுவரெலியா மாவட்ட நாடாளுமன்ற உறுப்பினர் எம்.ரமேஷ்வரன், நுவரெலியா மாவட்ட செயலாளர், நுவரெலியா பிரதேச சபை தலைவர், இராணுவ அதிகாரி, பொலிஸ் அதிகாரி, கடற்படை அதிகாரி, விமானப்படை அதிகாரி, என பலரும் சுகாதார நடைமுறைகளை பின்பற்றி கலந்து கொண்டார். கொரோனா வைரஸ் காரணமாக உல்லாச பிரயாணிகள் சுகாதார நடைமுறைகளை பின்பற்றி வர வேண்டும் என நுவரெலியா மாநகர சபையின் முதல்வர் சந்தணலால் கருணாரத்ன தெரிவிக்கின்றார். மேலும், பொது சுகாதார அதிகாரிகளினால் பிரயாணிகள் கண்காணிக்கப்படுவதோடு, சுகாதார நடைமுறைகளை பின்பற்றாமல் செயற்பட்டால் கடுமையான நடவடிக்கை எடுக்கப்படும் என அறிவிக்கப்பட்டுள்ளது. சங்கிலியின் வீதியில் வீடொன்றினுள் அகழ்வு - பொலிஸார் விசாரணை!


text: -எஸ். ஷங்கர் நடிகர்கள்: விமல், அஞ்சலி, சிவா, ஓவியா, சந்தானம், ஜான் விஜய் ஒளிப்பதிவு: யுகே செந்தில்குமார் இசை: விஜய் எபினேசர் மக்கள் தொடர்பு: ஜான்ஸன் தயாரிப்பு: யுடிவி & அவ்னி சினிமேக்ஸ் எழுத்து - இயக்கம்: சுந்தர் சி சுந்தர் சி கேம்பிலிருந்து இன்னொரு காமெடி கலாட்டா. லாஜிக், எதிர்ப்பார்ப்பு எதுவும் இல்லாமல் போனால் விழுந்து விழுந்து சிரிக்க இன்னும் ஒரு பொழுதுபோக்குப் படம் இந்த கலகலப்பு! சுந்தர் சிக்கு இது 25 படம். வழக்கம்போல கதை என்ற ஒன்று பிரதானமாக இல்லாவிட்டாலும், கேட்ட அல்லது பார்த்த மாத்திரத்தில் சட்டென்று சிரிக்க வைக்கும் காட்சிகள் ஏராளம் உண்டு (ஆனால் சுந்தர் சிக்கே உரிய ஷார்ப் ஒன் லைனர்ஸ் மிஸ்ஸிங்.. அதுவும் சந்தானம் இருந்தும்!). கும்பகோணத்தில் மூன்று தலைமுறையாக கொடிகட்டிப் பறந்த மசாலா கபே என்ற ஓட்டல், இந்தத் தலைமுறையின் கைக்கு வந்ததும் நொடித்துப் போகிறது. அதைத் தூக்கி நிறுத்தி பழைய பெருமையை மீட்கும் முயற்சியில் அப்பாவி நேர்மையாளர் விமல். துணைக்கு சமையல்கார தாத்தா விஎஸ் ராகவனும், அவர் பேத்தி ஓவியாவும். அவ்வப்போது விமலுக்கு அஞ்சுவட்டிக்கு கடன் கொடுத்துக் கொண்டே இருக்கிறார் இளவரசு. அந்த ஊருக்கு புதிதாக வரும் சுகாதார ஆய்வாளர் அஞ்சலியைப் பார்த்த உடன் லவ்வாகிறார் விமல். இருவரும் முதலில் மோதிக்கொண்டாலும், தமிழ் சினிமா வழக்கப்படி காரணமே இல்லாமல் காதலர்களாகிவிடுகின்றனர். அப்போதுதான் ஜெயிலிலிருந்து ரிலீஸாகி வருகிறார் சிவா. விமலின் உடன் பிறந்த தம்பி. வெறும் பில்டப் ஆசாமி. சிரிப்புத் திருடன். வந்தவுடன் ஓவியாவை காதலிக்க ஆரம்பிக்கிறார். அவர் கொடுக்கும் ஐடியாபடி மசாலா கபேயில் பழைய கிராமத்து உணவுகளை அறிமுகப்படுத்தி ஒரே பாடலில் ஓஹோவாக்கிவிடுகிறார்கள். மசாலா கபேயை அபகரிக்க ஊரின் முக்கிய வர்த்தகர் திட்டமிடுகிறார். அவருக்கு துணை போகிறார் அந்த ஊர் இன்ஸ்பெக்டராக வரும் ஜான் விஜய். இந்த நேரத்தில்தான், அஞ்சலிக்கு முறைமாமனுடன் ஊரில் திருமணம் நிச்சயமாகிறது. வந்து தன்னை 'தூக்கிச் செல்லுமாறு' விமலை அழைக்கிறார் அஞ்சலி. மசாலா கபேயை தம்பியிடம் ஒப்படைத்துவிட்டு, காதலியைத் தூக்கிவர கிராமத்துக்குப் போகிறார். அங்கே தமாஷ் வில்லன்கள் சந்தானம் & மனோபாலா கோஷ்டியிடம் சிக்கி, சில கிச்சு கிச்சு மூட்டல்களுக்குப் பிறகு காதலியை அடையும் நேரத்தில், அஞ்சலியின் தாத்தா மண்டையைப் போட, காதல் டமாலாகிறது. ஏமாற்றத்துடன் ஊர் திரும்பும் விமலுக்கு இன்னொரு அதிர்ச்சி. சீட்டாட்டத்தில் ஹோட்டலை வைத்து சூதாடி தோற்றுவிட்டு, காதலி ஒவியாவையும் இழந்து பாரில் பாட்டுப் பாடிக் கொண்டிருக்கிறார் தம்பி. எப்படி மசாலா கபேயை மீட்கிறார்கள் சகோதர்கள் என்பது மீதிக் கதை. இடையில் சுப்பு தலைமையில் இன்னொரு சிரிப்பு வில்லன் கோஷ்டி, ரூ 10 கோடி வைரத்தை ஒரு செல்போனில் வைத்துத் தொலைத்துவிட்டு தேடுகிறது தேடுகிறது தேடிக் கொண்டே இருக்கிறது. அந்தக் கதையின் க்ளைமாக்ஸும் மசாலா கபேவுக்கே வருகிறது. ஒரு நீண்ட தமாஷ் பைட்டுக்குப் பிறகு சர்வம் சுபம்! முதல் காட்சியில் தொடங்கி கடைசி காட்சி வரை எங்கு தேடினாலும் கிடைக்காத ஒரு சமாச்சாரம் லாஜிக். எதுக்கு அதையெல்லாம் தேடிக்கிட்டு... வந்தோமா சிரிச்சோமான்னு போங்க சார் என்று சொல்லாமல் சொல்லிவிடுகிறார் இயக்குநர் சுந்தர். சிவா பேசும் வசனங்கள் இன்னும் கூட ஷார்ப்பாக, காதில் விழுந்ததும் உதடுகளை விரிய வைக்கும் விதமான ஒன்லைனர்களாக இருந்திருக்கலாம். காதலி கேட்கும் பொருள்களை வாங்க பர்தா போட்டுக் கொண்டு சிவா திருடுவது சரியான காமெடி என்றால், அந்த நேரம் பார்த்து கடையில் ஒரு ஹேண்ட் பேக் வாங்க வந்து, பணமில்லாமல் தவிக்கும் விமல், அந்தப் பையையும் சேர்த்து திருடிக் கொடுக்குமாறு கேட்டுக் கொள்வது.. வயிற்றைப் பதம் பார்க்கிறது. க்ளைமாக்ஸில் அந்த போலீஸ்காரருக்கு மண்டையில் அடி விழ, அப்படியே அவர் மண்டையில் தங்கப்பதகம் சௌத்ரி, மூன்றுமுகம் அலெக்ஸ் பாண்டியனெல்லாம் வந்துபோவது 'செம' கலகலப்பு! அந்த நாய் கேரக்டர் படத்திலேயே டாப் (காவலனில் வடிவேலு செய்ததுதான் என்றாலும்). விமல்தான் படத்தின் ஹீரோ. ஆனால் ஹீரோயிஸம் காட்டாமல், அப்பாவி முதுகுபிடிப்பு கேஸாக வந்து மனதில் நிற்கிறார். அவர் தம்பியாக வரும் சிவாவும் ஓகே. நாயகிகளில் அஞ்சலிக்குதான் நடிக்க, கவர்ச்சி காட்ட ஏக வாய்ப்பு. எவ்வளவு முடியுமோ அவ்வளவு இறங்கி வந்து கவர்ச்சி காட்டி கதிகலங்க வைக்கிறார். அவர் குரலைக் கேட்கும்போது வயிற்றைக் கலக்குகிறது! ஓவியாவும் கிடைத்த கேப்பிலெல்லாம் குளிக்கிறார் அல்லது குத்தாட்டம் போடுகிறார் அல்லது பாவாடை சட்டையோடு வந்து ஒரு வழி பண்ணுகிறார்! இடைவேளைக்குப் பிறகுதான் சந்தானம் வருகிறார். வாயைத் திறந்தால் வண்டி வண்டியாக ஜோக்குகளைக் கொட்டும் அவருக்கு மொக்கையான வசனங்கள். இருந்தாலும் அவரது பாடி லாங்வேஜ், பார்த்தவுடன் சிரிக்க வைக்கிறது. போலீசுக்கு பயந்து தசாவதாரம் கமல் ரேஞ்சுக்கு விதவித கெட்டப்புகளில் வரும் இளவரசு, வைரங்களைத் துரத்தி க்ளைமாக்ஸில் தர்ம அடிவாங்கும் சுப்பு, வைரங்களை லவட்டிக் கொண்டு போக நினைத்து, முன்னாள் மந்திரி வீட்டு பாத்ரூம் சுவர் ஓட்டைக்குள் மாட்டிக் கொள்ளும் ஜான் விஜய், அந்த நாய்... என அத்தனை பாத்திரங்களையும் நினைத்து நினைத்து சிரிக்கலாம்! குறைகள் நிறைய இருக்கின்றன. ரூ 10 கோடி வைரத்தை யாராவது செல்போன் கவரில் வைத்து, அத்தனை அலட்சியமாக ஒரு 'பேக்'கிடம் கொடுத்தனுப்புவார்களா? அந்த செல்போன் ஒவ்வொருவர் கையாக மாற, அவர்களும் நம்பரை மாற்றாமல் அப்படியேவா உபயோகிப்பார்கள்? அத்தனை பெரிய ஹோட்டலை வைத்து யாராவது சீட்டாடுவார்களா? அண்ணன் தம்பி இருவருக்கும் சொந்தமான ஹோட்டலை தம்பி மட்டுமே கையெழுத்துப் போட்டு பதிவு செய்வது சாத்தியமா? இப்படிப்பட்ட கேள்விகளை மறந்துவிட்டால் படத்தை ரசிக்கலாம்! யுகே செந்தில்குமாரின் கேமரா காவிரியை ரொம்ப அழகாகப் படம்பிடித்திருக்கிறது. பார்த்ததுமே எப்போது காவிரிக்கும் போகலாம் என ஏங்க வைக்கிறது அந்த குளுமை! விஜய் எபினேசரின் இசையில் உன்னைப் பற்றி உன்னிடமே, இவளுக இம்சை.. கேட்கலாம் ரகம். பாடல் வரிகளில் இன்னும் கவனம் செலுத்தியிருக்கலாம். தியேட்டருக்கு வந்தவர்களை 2.30 மணி நேரம் சிரிக்க வைப்பது மட்டும்தான் ஒரே நோக்கம் என வேலை பார்த்திருக்கிறார் இயக்குநர் சுந்தர் சி. அந்த வகையில் அவர் இலக்கு தப்பவில்லை. தியேட்டரே கலகலக்கிறது, சிரிப்பொலியால்!


உலகம் முழுவதும் பரவியிருக்கும் கொரோனா வைரஸ் ஒரு தொற்றுநோயாக அறிவிக்கப்பட்டுள்ளது. கொரோனா வைரஸ் நோயின் தாக்கத்தை சமாளிக்க முடியாமல் உலகமே தடுமாறிக்கொண்டிருக்கிறது. சீனாவில் டிசம்பரில் தோன்றி உலகம் முழுவதும் இப்பொழுது பற்றி பரவியுள்ளது இந்த கொடிய வைரஸ். ஏழை, பணக்காரன் என்ற எவ்வித பாகுபாடுமின்றி அனைவரையும் சுழட்டி அடிக்கும் கொரோனா வைரஸிற்கு உலகின் பல முன்னணி நடிகர்கள் பலியாகியுள்ளனர் . சீனாவில் வுஹான் நகரில் கொரோனா கிருமி தொற்றின் கதையை ஒரு புதிய ஆவணப் படமாக முயன்றிருக்கிறார்கள். “Epicenter: 24 hours In Wuhan”, என்று பெயரிடப்பட்டுள்ள இந்த 50 நிமிட ஆவணப்படம், கடந்த டிசம்பரில் கோவிட்-19 முதலில் தாக்கிய வுஹான் பகுதியில், மக்கள் எப்படி அதைக் கையாண்டார்கள் , அது வளர்ந்து வந்த சிக்கலை எதிர்கொள்ள எப்படி அந்த நகர மக்கள் ஒன்றாகத் திரண்டனர் என்பதைக் கூறுகிறது. மேலும் எதிர்பாராத இந்தச் சூழலில் மருத்துவத்துறை பணியாளர்கள் எப்படி இரவும் பகலும் அயராது உழைத்து இதைக் கட்டுப்படுத்தினர் என்பது இந்த ஆவணப்படத்தில் சொல்லப்படுகிறது. டாகு பே (docubay.com )தளத்தில் ஸ்ட்ரீமிங்கில் இலவசமாகக் காணக்கிடக்கும் இந்த ஆவணப்படத்தை உலகம் முழுவதும் 180 நாடுகளில் பார்க்க முடியும்.


text: உங்கள் செல்போனில் சார்ஜ் தீர்ந்துவிட்டால் இனி கவலைப்பட வேண்டியதில்லை. புதிதாக உருவாக்கப்பட்டுள்ள சாதனத்தை போனில் பொருத்திவிட்டு அதை பார்த்து கத்தினால் சார்ஜ் ஏறிவிடும் என விஞ்ஞானிகள் தெரிவித்துள்ளார்கள். ஸ்மார்ட் போன் வைத்திருப்பவர்களின் மிகப்பெரிய பிரச்சனை பேட்டரி சார்ஜ் தீர்ந்து போவதுதான். இதை சமாளிப்பதற்கு பலர் இரண்டு போன்களை கையில் வைத்துக்கொண்டு அலைகிறார்கள். இந்த பிரச்சனையை தீர்ப்பதற்கு உலகம் முழுவதும் பல ஆராய்ச்சிகள் நடந்து வருகின்றன. அதன் விளைவாக ஜார்ஜியா தொழில்நுட்ப பல்கலைக்கழகத்தை சேர்ந்த விஞ்ஞானிகள் காகித ஒலிவாங்கியை தயாரித்துள்ளார்கள். போனில் பொருத்தப்பட்டிருக்கும் இந்த ஒலிவாங்கியை நோக்கி சத்தமாக கத்தும் போது காகிதத்தில் அதிர்வு ஏற்பட்டு அதன் மூலம் மின் உற்பத்தி செய்யப்படுகிறது. இந்த மின் ஆற்றலை கொண்டு செல்போனை சார்ஜ் செய்துகொள்ள முடியும். ஆனால் இந்த குறைந்த அளவிலான மின் ஆற்றலை கொண்டு முழு பேட்டரியையும் சார்ஜ் செய்ய முடியாது. உற்பத்தி செய்யப்படும் மின் ஆற்றலின் அளவானது ஒலிவாங்கியின் அளவை பொறுத்து மாறுபடும். தற்போது ஒரு சதுர மீட்டருக்கு 121 மில்லிவாட்ஸில் உற்பத்தி செய்யப்படுகிறது. தேவையில்லாமல் அதிக சத்தம் ஏற்படும் இடங்களில் இந்த வகையான ஒலிவாங்கியை வைத்து மின் உற்பத்தியிலும் ஈடுபடமுடியும் எனவும் விஞ்ஞானிகள் தெரிவித்துள்ளார்கள்.


கல்விச்சீர் நிகழ்ச்சியின் வாயிலாக மாணவர்களிடத்தில் சமூக பங்கேற்பு மேலோங்கும். புதுக்கோட்டை மாவட்ட முதன்மைக்கல்வி அலுவலர் இரா.வனஜா பேச்சு. - Padasalai No.1 Educational Website Uncategories கல்விச்சீர் நிகழ்ச்சியின் வாயிலாக மாணவர்களிடத்தில் சமூக பங்கேற்பு மேலோங்கும். புதுக்கோட்டை மாவட்ட முதன்மைக்கல்வி அலுவலர் இரா.வனஜா பேச்சு. கல்விச்சீர் நிகழ்ச்சியின் வாயிலாக மாணவர்களிடத்தில் சமூக பங்கேற்பு மேலோங்கும். புதுக்கோட்டை மாவட்ட முதன்மைக்கல்வி அலுவலர் இரா.வனஜா பேச்சு. புதுக்கோட்டை மாவட்டத்தில் கல்விச்சீர் நிகழ்ச்சி கொண்டாட 313 பள்ளிகள் தேர்வு செய்யப்பட உள்ளதாகவும்,இந்த கல்விச்சீர் நிகழ்ச்சியின் வாயிலாக மாணவர்களிடத்தில் சமூக பங்கேற்பு மேலோங்கும் என்றும் புதுக்கோட்டை மாவட்ட முதன்மைக் கல்வி அலுவலர் இரா.வனஜா பேசினார். புதுக்கோட்டை மாவட்ட ஒருங்கிணைந்த பள்ளிக்கல்வித் திட்டத்தின் கீழ் 2019- 2020ஆம் ஆண்டிற்கான நிதி நிலை அறிக்கை தயாரிப்பதற்கான கூட்டம் மாவட்ட முதன்மைக்கல்வி அலுவலர் இரா.வனஜா தலைமையில் மாவட்ட முதன்மைக் கல்வி அலுவலகத்தில் நடைபெற்றது.. கூட்டத்தில் கலந்து கொண்டு மாவட்ட முதன்மைக் கல்வி அலுவலர் இரா.வனஜா பேசியதாவது: 2018- 2019 ஆம் கல்வி ஆண்டில் 270 அரசு தொடக்க மற்றும் நடுநிலைப்பள்ளிகளிலும் ,43 உயர்நிலை மற்றும் மேல்நிலைப் பள்ளிகளிலும் கல்விச் சீர் நிகழ்ச்சி ஜனவரி 31க்குள் நடத்தி முடித்திட வேண்டும்.கல்விச்சீர் நிகழ்ச்சி நடத்திடும் பள்ளிக்கு உரிய தொகை தொடர்புடைய வட்டார வளமையங்கள் மூலம் விடுவிக்கப் படும்...வட்டார அளவில் சிறந்த பள்ளிகளை தேர்வு செய்யும் பொழுது முந்தைய பள்ளி சார் ஆவணங்களை கணக்கில் கொள்ள வேண்டும்.சமுதாய பங்களிப்பு சிறப்பாக உள்ள பள்ளிகள் தேர்வு செய்யப்பட வேண்டும்.அரசு சாரா தொண்டு நிறுவனங்கள் மற்றும் புரவலர்கள் மூலம் பள்ளிக்குத் தேவையான அடிப்படை வசதிகளை மேம்படுத்திடப் பாடுபடும் தலைமையாசிரியர் உள்ள பள்ளிகளைத் தெரிவு செய்திட வேண்டும்..வட்டார அளவில் வட்டாரக் கல்வி அலுவலர்,வட்டார மேற்பார்வையாளர் மற்றும் பள்ளி மேலாண்மைக் குழு ஒருங்கிணைப்பாளர் ஆகியோர் அடங்கிய குழு அமைத்து பள்ளிகளை தெரிவு செய்திட வேண்டும்.தெரிவு செய்யப்படும் பள்ளிகளின் தலைமை ஆசிரியர்கள் உள்ளூர் நன்கொடையாளர்கள்,அரசு சாரா தொண்டு நிறுவனங்கள் மூலம் நிதி உதவி வழங்கும் நிறுவனங்கள் போன்றவை மூலம் பள்ளியின் உட்கட்டமைப்பு வசதி மற்றும் பள்ளி வளர்ச்சிக்குத் தேவையான நிதி அல்லது பொருட்களை கல்விச் சீராகப் பெற்றிட நடவடிக்கை மேற்கொள்ள வேண்டும்.ஜனவரி மாதத்திற்கான பெற்றோர் ஆசிரியர் கழக கூட்டம் வருகிற ஜனவரி 26 அன்று அனைத்து வகை அரசுப்பள்ளிகளிலும் நடத்தப்பட வேண்டும்.குறிப்பாக இந்த கல்விச்சீர்நிகழ்ச்சியின் வாயிலாக மாணவர்களிடத்தில் சமூக பங்கேற்பு மேலோங்கும் என்றார். கூட்டத்தில் மாவட்டக்கல்வி அலுவலர்கள் இலுப்பூர் க.குணசேகரன் புதுக்கோட்டை (பொறுப்பு) ராஜ்குமார்,அறந்தாங்கி(பொ) கு.திராவிடச் செல்வம் ,ஒருங்கிணைந்த பள்ளிக் கல்வியின் உதவி திட்ட அலுவலர் இரா.இரவிச்சந்திரன்,மாவட்ட உதவி திட்ட ஒருங்கிணைப்பாளர் பழனிவேலு, பள்ளித் துணை ஆய்வாளர்கள் ,வட்டாரக் கல்வி அலுவலர்கள் ,மாவட்ட ஒருங்கிணைப்பாளர்கள்,புள்ளியல் அலுவலர் பத்மநாபன் உள்ளிட்டோர் கலந்து கொண்டனர் 0 Comment to "கல்விச்சீர் நிகழ்ச்சியின் வாயிலாக மாணவர்களிடத்தில் சமூக பங்கேற்பு மேலோங்கும். புதுக்கோட்டை மாவட்ட முதன்மைக்கல்வி அலுவலர் இரா.வனஜா பேச்சு."


text: போட்டோஷாப்பில் செய்யப்படும் திருத்தங்களை போட்டோஷாப் உதவிஇல்லாமல் செய்ய கூடிய ஒரு சின்ன சாப்ட்வேராக இது உள்ளது. 700 கே.பி. அளவுள்ள இதனை பதிவிறக்கம் செய்ய இங்கு கிளிக் செய்யவும்.இதனை இன்ஸ்டால் செய்ததும் உங்களுக்கு கீழ்கண்ட விண்டோ ஓப்பன் ஆகும்.பி.டி.எப்.கோப்பாக நீங்கள் பதிவிறக்க இங்கு கிளிக் செய்யுங்கள் பயன்படுத்திப்பாருங்கள். கருத்துக்களை கூறுங்கள். அதில் உள்ள பைலை கிளிக் செய்து வரும் விண்டோவில் உங்களுக்கான புகைப்படங்களை தேர்வு செய்யுங்கள். புகைப்படம் தேர்வு செய்ததும் நீங்கள் எடிட் கிளிக் செய்யவும். வரும் விண்டோவில் கிராப் செய்வது -நிறமாற்றம் செய்வது-அளவினை மாற்றுதல் போன்ற பணிகளை செய்யலாம். கீழே உள்ள படத்தை பாருங்கள். இதில் நமக்கு தேவையான எழுத்துக்களையும் சேர்க்கலாம். இதில் தமிழ்மொழியை சேர்க்கும் வசதியும் உள்ளது. பாண்ட் அளவு - நிறம் -எல்லாவற்றையும் நாம் கொண்டுவரலாம்.கீழே உள்ள விண்டோவில் பாருங்கள்.இதன் பிறவசதிகள் கீழே ஆங்கிலத்தில் கொடுக்கப்பட்டுள்ளது. Get better result by editing your photos with Better JPEG photo editor: வாழ்க வளமுடன். வேலன்.


text: கொழும்பு : ராணுவ பிடியில் வைக்கப்பட்டு பின்னர் பிரபாகரன் மகன் சுட்டு கொல்லப்பட்டான் என்பதற்கு ஆதாரமாக சில புகைப்படங்கள் வெளியாகியிருக்கின்றன. இதனால் இலங்கை ராணுவ வெறியாட்டம் போர் விதி மீறல் வெளி உலகிற்கு தெரிய வந்துள்ளது. சமீபத்தில் வெளியான படங்கள் மேலும் தமிழ் ஆர்வலர் அமைப்புகள் மத்தியில் அதிர்ச்சியையும் கவலையையும் ஏற்படுத்தியுள்ளது. சானல் 4 ஏற்கனவே வெளியிட்ட போர்காட்சிகள் உலக அளவில் இலங்கைக்கு அவப்பெயரை ஏற்படுத்தியது. இந்நிலையில பிரபாகரன் மகன் கொடூரமாகத்தான் கொல்லப்பட்டுள்ளான் என்ற தகவல் வெளியாகியிருக்கிறது. லண்டனில் இருந்து வெளியாகும் தி இண்டிபென்டன்டு என்ற ஆங்கில நாளிதழ் வெளியிட்டுள்ளது. கடந்த ஆண்டில் முன்னர் பிரபாகரன் மகன் பாலச்சந்திரன் துப்பாக்கி குண்டுகள் பாய்ந்த நிலையில் கிடந்தான். இவன் எப்படி கொல்லப்பட்டான் என்பது மர்மமாக இருந்து வந்தது. இன்றைய படங்களின் மூலம் பாலச்சந்திரன் ராணுவத்தினரின் பிடியில் வைக்கப்பட்டு பின்னர் சுட்டு கொல்லப்பட்டு அவனது உடல் வீசப்பட்டுள்ளது என்பது நிரூபணமாகிறது. காரணம் என்னவெனில் தற்போது வெளியாகியிருக்கிற 3 புகைப்படங்களும் ஒரே காமிராவில் ஒரு நேர இடைவெளிக்குள் எடுக்கப்பட்டது என்று நிபுணர்கள் உறுதி செய்துள்ளனர். ஏக்க பார்வை : இந்த படத்தில் ராணுவ பதுங்கு குழியில் பாலச்சந்திரன் அமர்த்தி வைக்கப்பட்டுள்ளதும். இப்போது அவன் யாராவது நம்மை காப்பாற்ற மாட்டார்களா என்ற ஏக்க பார்வையையும் பார்க்க முடிகிறது. மேலும் அவனது கையில சின சினாக்ஸ் பாக்கெட்டுகள் கொடுக்கப்பட்டு சாப்பிட வைக்கப்பட்டுள்ளான். பின்னர் அவன் இறந்த நிலையில் கிடக்கிறான். இது போன்ற ஆதாரங்கள் ஐ.நா., குழுவில் சமர்ப்பிக்க உதவும் என்று கூறப்படுகிறது. துப்பாக்கிக் குண்டுகள் பாய்ந்த உடலின் துவாரங்களையும் வைத்து முதலாவது குண்டு சுடப்பட்டவுடன் பாலச்சந்திரன் கீழே விழுந்துள்ளார் என்றும் அதன் பின்னர் அவர் மேலும் நான்கு தடவை சுடப்பட்டுள்ளார் என்றும் தெரிய வந்துள்ளது. போரில் அப்பாவி மக்கள் யாரும் கொல்லப்படவில்லை என்று இலங்கை கூறி வந்தாலும், மனித உரிமை செயளாலராக இருந்த பான் கீமுன் குழுவானது மேற்கொண்ட ஆய்வறிக்கையில் 40,000 க்கும் அதிகமான அப்பாவிகள் கொல்லப்பட்டுள்ளனர் என தெரிவித்தது குறிப்பிடத்தக்கது. தலைவர்கள் கண்டனம் : பிரபாகரன் மகன் குறித்த புதியபுகைப்படம் வெளியானது குறித்து தலைவர்கள் தெரிவித்த கண்டனம் வருமாறு, வைகோ: பாலச்சந்திரனை சுட்டுக்கொன்றது மனிதாபிமானமற்ற செயல். இலங்கை ராணுவத்தின் கொடூரத்தை மன்னிக்க முடியாது. நல்லக்கண்ணு: இலங்கை ராணுவத்தின் கொடூர செயல், ஐ.நா. மனித உரிமை மீறலை இலங்கை வெளிப்படுத்தியுள்ளதை காட்டுகிறது.நெடுமாறன்: இந்த கொடூர செயல் குறித்து சர்வதேச விசாரணை வேண்டும்.தா..பாண்டியன்: இலங்கை ராணுவத்தின் அத்துமீறலை தடுத்து நிறுத்த மத்திய அரசு உரிய நடவடிக்கை மேற்கொள்ள வேண்டும். படத்தை பார்த்தபின்னர் எனது மனம் கொதித்து போனது.ஞானதேசிகன்: இலங்கை -இந்தியாவுடன் இணக்கமான சூழ்நிலையில் இருந்தால் தான் உதவமுடியும். இந்த கொடூர செயல் குறித்து ராஜபக்சேவுடன் விசாரிக்க வேண்டும்.


எலியின் பாஸ்வேர்டு – One Minute One Book டெக்னாலஜி நமக்கெல்லாம் ஒரு வரமா..? சாபமா..?னு மிக எளிமையா, நம்ம எல்லாருக்குமே ரொம்ப நல்லாத் தெரிஞ்ச பரம எதிரிகளான எலிக்கும், பாம்புக்கும் இடையே நடக்கற ஒரு தொழில்நுட்பப் போர் தான் இந்த எலியின் பாஸ்வேர்டு. டெக்னாலஜிய வெச்சு ஒண்ணை உருவாக்கவும் முடியும், இருக்கற ஒண்ணை அழிக்கவும் முடியும்னு எஸ்.ராமகிருஷ்ணன் அவர்கள் எலி, பாம்பு கதையை வெச்சு நகைச்சுவையுடன் கற்பனையும் கலந்து ஓட்டியிருக்கிறார். பாம்புகளால அழிஞ்சிட்டு வர தன்னோட இனத்தைக் காப்பாத்தறதுக்காக எலிங்க முயல் கிட்ட உதவி கேட்டு போச்சு. அதுக்கு முயல் சொன்னது, படிப்பறிவு இல்லாததால தான் உங்க இனத்தை உங்களால காப்பாத்த முடியல. முயலோட ஐடியாவின் படி எலிகள், தன்னோட கூட்டத்துல புத்திசாலிப் பயலான ‘டோம்’ங்கற எலியை இங்கிலாந்துக்கு படிக்க அனுப்பறாங்க. நாலு வருஷம் கம்ப்யூட்டர் சயன்ஸ் இன்ஜினியரிங் படிப்பு முடிஞ்சு டோம் திரும்பி வந்து, தன்னோட கம்ப்யூட்டர் அறிவை முடுக்கி எலிகளோட வலைக்கு ஒரு செக்யூரிட்டி டோர் ஒண்ணை ரெடி பண்ணுச்சு. அந்த டோருக்கு ஒரு பாஸ்வேர்டு செட் பண்ணுது. அதனால பாம்புகளால எலியை வேட்டையாட முடியல. “பாம்புக் காது”ன்னு நம்ம ஊர்ல சொல்வாங்களே, எப்படியோ சீக்ரெட் வால்ட்டை உடைச்சா தான் எலிகளை நெருங்க முடியும்னு பாம்புக் கூட்டத் தலைவன் நாகா காதுக்கு வருது. சூட்சுமத்தைத் தெரிஞ்சுகிட்ட தலைவன் ‘ராக்’னு ஒரு பாம்பை செலக்ட் பண்ணி வெளிநாட்டுக்கு படிக்க அனுப்பறான். படிச்சு முடிச்சு பழி வாங்கத் திரும்பி வந்த ராக், டோம் எலியோட பாஸ்வோர்டை பிரேக் பண்ணி கூட்டத்தோட வலைக்குள்ள புகுந்திடுறான். எலிகளோட வயித்துல புளியைக் கரைக்க, ராக் டோமை முறைக்க, டோம் கிட்ட இருந்தது ஒரு திட்டம்(?) எலிகள் பாம்புகளிடமிருந்து தப்பித்ததா? டோம் எலிகளைக் காப்பாற்ற என்ன திட்டம் வைத்திருந்தது? ராக்கின் டெக்னாலஜி அறிவு ஜெயித்ததா? டோமின் புத்திசாலித்தனம் ஜெயித்ததா? இந்தக் கதை குழந்தைகளுக்கு சொல்லவேண்டிய ஃபர்ஸ்ட் கிளாஸ் பெட் டைம் ஸ்டோரியாகக் கூட இடம்பெறலாம். #one minute one book #tamil #book #review #s.ramakrishnan #eliyin password #kids story want to buy : https://www.panuval.com/eliyin-password-10004547 book, eliyin password, kids, one minute one book, s.ramakrishnan, story, tamil


மார்ச் 18, 2018 443 புதுடெல்லி (18 மார்ச் 2018): மோடியின் ஆட்சியில் இந்தியா வறுமையை நோக்கி செல்வதாக சோனியா காந்தி தெரிவித்துள்ளார். டெல்லி இந்திரா காந்தி உள்விளையாட்டு அரங்கில் காங்கிரஸ் கட்சியின் 84 வது தேசிய மாநாடு நடைபெற்று வருகிறது. இதில் சோனியா காந்தி, முன்னாள் பிரதமர் மன்மோகன் சிங், மாநில முதல்வர்கள், மாநிலத் தலைவர்கள் என பலப் ஆயிரக்கணக்கானோர் பங்கேற்றுள்ளனர். இதில் சோனியா காந்தி பேசும் போது, "மோடி ஆட்சிக்கு வரும் முன் கூறிய எந்த ஒரு வாக்குறுதிகளையும் நிறைவேற்றவில்லை. அனைவரும் ஒன்றிணைவோம், ஊழலற்ற ஆட்சி, அனைவருக்கும் வளர்ச்சி என்றெல்லாம் தனது பேச்சு தந்திரத்தால் ஓட்டு வாங்கி வெற்றி பெற்று விட்டார், ஆனால் மக்கள் தற்போது அவரது தந்திரத்தை மிகவும் நன்றாக புரிந்துகொண்டு விட்டனர். மன்மோகன் சிங் தலைமையினாக ஆட்சியில் நாட்டின் பொருளாதாரம் வளர்ச்சியில் இருந்தது ஆனால் மோடி அரசின் ஆட்சியினால் நாடு வறுமையை நோக்கி சென்றுக்கொண்டிருகிறது. ஆட்சியை கைப்பற்றுவதற்கும், அதை தக்கவைத்துக் கொள்வதற்கும் மோடி அரசு எந்த எல்லைக்கும் செல்கிறது. இதைப் போன்ற சுயநல ஆட்சியை காங்கிரஸ் ஒரு போதும் அனுமதிக்காது அதனால் தான் மோடி அரசின் ஊழல்களை காங்கிரஸ் ஆதாரத்துடன் அம்பலப்படுத்தி வருகிறது. காங்கிரஸ் அநீதிக்கு எதிராகக் குரல் கொடுக்கும், எப்போதும் மக்களுக்கு ஆதரவாகவே செயல்படும். நாற்பது ஆண்டுகளுக்கு முன்னர் கர்நாடகத்தில் ஒரு எழுச்சியை காங்கிரஸ் ஏற்படுத்தியது.அதே போன்ற ஒரு எழுச்சியை மீண்டும் நாடு முழுவதும் ஏற்படுத்த வேண்டும் அதற்கு நாம் அனைவரும் ஒன்றிணைந்து செயல்பட வேண்டும், அது காங்கிரஸின் வெற்றியாக மட்டும் இல்லாமல் ஒட்டு மொத்த நாட்டில் வெற்றியாக இருக்கும்" இவ்வாறு பேசினார். சமீபத்தில் தலைவராகப் பொறுப்பேற்ற ராகுல்காந்தி தலைமையில் நடைபெறும் முதல் மநாடு இதுவாகும். « டெல்லி எய்ம்ஸ் மருத்துவ மனை டாக்டர்கள் சாலை விபத்தில் பலி! பாசிசத்திற்கு எதிராக வலுக்கும் ஒற்றுமை - பாப்புலர் ஃப்ரெண்ட் வரவேற்பு! » தற்கொலைக்கு முயன்ற முஸ்லிம் காதல் ஜோடி - மருத்துவமனையில் நடந்தது ...


இந்த கந்தர் சஷ்டி விழாவின் ஏழு நாட்கள் இரவிலும் அருள்மிகு தண்ணீர்மலையான் முறையே பாலசுப்பிரமணியன், சுவாமிநாதன், வேலன், வேடன், விருத்தன், தெய்வானை திருமணம், வள்ளியம்மை


நன்றி நசரேயன்.


“முழு மதுவிலக்கு” குஜராத்தில் கள்ளச்சாராயம் குடித்து 15 பேர் பலி! | www.patrikai.com குஜராத் மாநிலம் சூரத்தில் கள்ளச்சாராயம் குடித்து பலியானவர்களின் எண்ணிக்கை 15 ஆக உயர்ந்துள்ளது. இது குறித்து விசாரிக்க குழு ஒன்றை மாநில அரசு அமைத்துள்ளது. குஜராத்தில், பாஜகவைச் சேர்ந்த, முதல்வர் விஜய் ரூபானி தலைமையிலான அரசு செயல்பட்டு வருகிறது. இங்குள்ள சூரத் மாவட்டத்தில், கடந்த மூன்று நாட்களில், ஒன்பது பேர் மர்மமான முறையில் பலியாகி உள்ளனர். . இவர்களின் பிரேத பரிசோதனை அறிக்கையில், விஷச்சாராயம் போன்ற, ஆல்கஹால் கலந்துள்ள பானங்களை குடித்ததால், மரணம் ஏற்பட்டதாக தெரிய வந்துள்ளது. குஜராத்தில் முழு மதுவிலக்கு அமலில் உள்ள நிலையில், கள்ளச்சாராயம் விற்பனை நடக்கிறதா என்ற சந்தேகம் எழுந்துள்ளது. இதையடுத்து, ஒன்பது பேர் மரணத்திற்கான காரணம் குறித்தும், கள்ளச்சாராயம் புழங்குவது குறித்தும் விசாரிக்க அதிகாரிகளுக்கு, மாவட்ட ஆட்சியர் உத்தரவிட்டார். பலியானவர்களில் பெரும்பாலானோர் ஜவுளித்தொழிற்சாலையில், கூலி வேலை பார்ப்பவர்கள். ஆனால், இந்த மரணம் குறித்த காரணத்தை உறுதிப்படுத்த காவல்துறையினர் மறுத்து விட்டனர். மாவட்ட வளர்ச்சி அதிகாரி கே.ராஜேஷ் கூறுகையில், சம்பவம் நடந்த பகுதிகளில் மருத்துவ குழுவினர் முகாமிட்டுள்ளனர். மரணம் சம்பவித்ததற்கான காரணம் குறித்து இன்னும் உறுதி செய்யப்படவில்லை. பலியானவர்களின் உடல் உறுப்புகள், காந்தி நகரில் உள்ள தடயவியல் மையத்தில் சோதனை செய்யப்பட்டு வருகின்றன. வைரஸ் பரவல் காரணமாக இறப்பு நிகழ்ந்திருக்கலாம் என சிலர் கூறுகின்றனர். இதனால், உடல் உறுப்புகள், புனேயில் உள்ள தேசிய வைராலஜி மையத்திற்கும் அனுப்பி வைக்கப்பட்டுள்ளது என்று தெரிவித்தார். குஜராத்தில் மதுவிலக்கு அமலில் உள்ளது. அம்மாநிலத்தில் கள்ளச்சாராயம் காய்ச்சுபவர்களை போலீசார் தீவிரமாக தேடி வருகின்றனர். அங்கு பணியில் இருந்த பல போலீஸ் அதிகாரிகள் உடனடியாக இடமாற்றம் செய்யப்பட்டனர். இந்த சம்பவம் குறித்து விசாரிக்க உயர் மட்டக்குழுவை மாநில அரசு அமைத்துள்ளது. அதே நேரம், “குஜராத்தில் கள்ளச்சாராயம் கரைபுரண்டு ஓடுகிறது. இது போன்ற பலிகள் நடப்பது இது முதல் முறை அல்ல. ஆனால் வெளிப்படையான தகவல்களை மாநில அரசு சொல்ல மறுக்கிறது” என்று எதிர்க்கட்சிகள் குற்றம் சாட்டியிருக்கின்றன. Previous articleசேவ செய்யறதுதான் நோக்கம்... டைம் இருக்கறதால சினிமால நடிக்கிறேன்! : சரத்குமார் Next articleகர்நாடகத்தில் தமிழக இளைஞர் தாக்கப்பட்ட சம்பவம்: தலைவர்கள் கண்டனம்


கரோனா வைரஸ் பரவல் 2 ம் நிலையில் இருந்து, 3 ம் நிலைக்கு சென்றுவிடும் நிலையில் உள்ளதால், மேலும் விழிப்புணர்வு தேவை என்பதை அரசும், அதிகாரிகளும் தொடர்ந்து வலியுறுத்தி வருகின்றனர். புதுக்கோட்டை மாவட்ட ஆட்சியர் உமாமகேஸ்வரி, மாவட்டத்தில் இதுவரை கரோனா தொற்று இல்லை என்பது திருப்தியாக இருந்தாலும் ஊரடங்கு எதற்காக என்பதை மறந்து மக்களின் நடமாட்டம் அதிகமாக இருப்பதை பார்க்கும்போது வேதனையாக உள்ளது. அதனால் இனிமேல் வாரத்தில் 3 நாட்கள் மட்டுமே அத்தியாவசிய பொருள்கள் வாங்க அனுமதிக்கப்படுவார்கள் என்றார். பல்வேறு தரப்பினரும் விழிப்புணர்வுகள் ஏற்படுத்தி வரும் நிலையில், அதில் ஒன்றாக புதுக்கோட்டையில், முதன்முதலிலாக ஓவியர்கள் இணைந்து பொதுமக்கள் அதிகம் கூடும் சாலையில் விழிப்புணர்வு ஓவியம் வரைந்தனர். அதனை தொடர்ந்து தமிழ்நாடு முழுவதும் ஓவியர்கள் அவர்களின் சிந்தனைக்கு ஏற்ப சொந்த செலவுகளில் ஓவியங்கள் வரைந்து விழிப்புணர்வு ஏற்படுத்தி வருகின்றனர். புதுக்கோட்டை – தஞ்சை மாவட்ட எல்லையான புளிச்சங்காடு கைகாட்டி என்பது மிகவும் முக்கியமான இடம் என்பதால் அதாவது பல மாவட்ட மக்களும் வந்து செல்லும் இடமாக இருப்பதால், ஆலங்குடி வட்டார ஓவியர்கள் சங்கம் இணைந்து தங்களின் சொந்த செலவில் “கரோனா வைரஸ், கருநாகம் போன்ற கொடிய விஷம் கொண்ட கண்ணுக்கு தெரியாத கிருமி” என்பதை அசத்தலாக வரைந்தனர். சாலையில் ஓவியர்கள், ஓவியம் தீட்டிக் கொண்டிருப்பதை பார்த்து ஆலங்குடி எம்.எல்.ஏ. மெய்யநாதன் ஓவியர்களை பாராட்டி சென்றார். இதுகுறித்து ஓவியர் சேரன் கூறும்போது, பிளக்ஸ் தொழிலுக்கு பிறகு ஓவியர்களின் வாழ்க்கை கண்ணீரோடுதான் போகிறது. ஏதோ கிடைக்கும் வேலைகளை செய்து பிழைக்க வேண்டியுள்ளது. இந்த நிலையிலும் நம் மக்களை காப்பாற்ற அரசுகள், அதிகாரிகள், போலீசார், மருத்துவர்கள், செவிலியர்கள், துப்பரவுப் பணியாளர்கள் இன்னும் பல துறையினருடன் தன்னார்வலர்களும் இணைந்து செயல்படும்போது, ஓவியர்களான நாங்கள் சும்மா இருக்க மனமில்லை. அதனால்தான் எங்களுக்கு தெரிந்த ஓவியங்களை தீட்டி மக்களுக்கு விழிப்புணர்வு ஏற்படுத்தி வருகிறோம். இன்னும் கொஞ்ச நாட்கள் வீட்டில் இருந்தால் கரோனாவை விரட்டி அடித்துவிட்டு நாம் சுதந்திரமாக இருக்கலாம் என்றார்.


text: கஜினி படத்தில் கல்பனா (அசின்) கண்தெரியாத பெரியவர் ஒருவரைக் கை பிடித்து ரோட்டைக் கடகும்போது சுற்றிவர என்ன நடக்கிறது என்பதைச் சொல்லிக்கொண்டே வரும் காட்சியை யாராலும் மறக்கமுடியாது! அதைப்பார்க்கும் சூர்யாவுக்கு அவர்மேல் இன்னும் மரியாதை, காதல் ஏற்படுவதுபோல அமைக்கப்பட்ட அந்தக் காட்சிக்கு ஏற்ப இசையும் சேர்ந்து ஒரு நல்ல அனுபவத்தைக் கொடுத்திருக்கும்! அசினைப் பிடிக்காத எனக்கே ஒரு இது வந்துச்சுன்னா பாருங்க! (அந்தப்படத்தில மட்டும்!) ஆனாலும் ஒரு விஷயம் அப்பவே தோணிச்சு! அதுவரை ஏன் இதுவரை கூட பிறருக்கு உதவும் இளம் தமிழ்ப் பெண்களை நான் பார்த்ததே இல்லை! உதவியா? உபத்திரவம் செய்யாமலிருப்பதே பெரியவிஷயம் என யாரும் சொல்லாதீங்க! தங்களுக்கு ஏதும் உதவி தேவையெனில் தயங்காமல் யாரிடமும் கேட்கிறார்கள். பெரும்பாலும் அதற்கு அவசியமே இல்லாமல் யாராவது சபலிஸ்டுகள் ஓடி வருகிறார்கள்! இதைவிட பார்த்ததுமே அடையாளம் காணக்கூடிய புன்னகை மன்னன்களும் நம்மிடையே பரவலாகக் காணப்படுகிறார்கள்! புன்னகைமன்னன் - இழிச்சவாயன்னும் சொல்வார்கள்! நம்ம தமிழ்ப்பெண்கள் இப்படியெல்லாம் அடுத்தவர்களுக்கு உதவி செய்வார்களா? கண்தெரிஞ்ச ஆளுங்க ஏதாவது கேட்டால்கூட உதவி செய்வார்களா? - நான் பார்த்ததே இல்லையா அதான் இப்பிடி ஒரு சந்தேகம். ஆனால் அநேகமாக எந்தப் பெண்களுமே பசங்களைக் கண்டதுமே 'பீட்டர்' விட ஆரம்பித்து விடுகிறார்கள் - இதை மட்டும் தவறாது செய்கிறார்கள்! சந்தேகமேயில்லை - இதை நான் பலமுறை பார்த்திருக்கிறேன்! ஏனிப்படி? - சத்தியமாப் புரியல! அநேகமாக இயக்குனர் முருகதாசும் இப்படியான இரக்க குணமுள்ள பெண்களைப் பார்த்திருக்கமாட்டார். ஆனாலும் எவ்வளவு அழகா, அதீதமா கற்பனை செய்திருக்கார்னு ஒரே ஆச்சரியம்! பிரமிப்பு! - உண்மையிலேயே பெரிய விஷயம்தான் இல்லையா? இருந்தாலும் இப்படி ஒரு பெண்ணைப் பார்க்க முடியுமான்னு அப்பப்ப கேணத்தனமா யோசிச்சிருக்கேன்.........ரெண்டு வருஷத்துக்கு முன்னாடி அமேலியைப் பார்க்கிற வரைக்கும்! அமேலி யாரோ பார்வையில்லாத பெரியவரை அப்படித்தான் அழைத்துச் சென்றாள். ஆனால் மிகவிரைவாக...கிட்டத்தட்ட தர தரவென இழுத்துச் செல்லாத குறையாக...! அதைவிட அவளின் பேச்சு இன்னும் விரைவாக...ஒண்ணுமே புரியல - பிரெஞ்சில் பேசியதால்! இருபத்துமூன்று வயதான அமேலி சிறுவயதில் மற்றக் குழந்தைகளோடு சேர அனுமதிக்கப்படாமல் தனியாக வளர்க்கப்பட்டவள்! தனிமையில், ஒரு கற்பனை உலகில் சஞ்சரித்துக் கொண்டிருக்கும் அவள், பிறருக்கு உதவும் இரக்கமனமும், நகைச்சுவை உணர்வும், குறும்பு கொப்பளிக்கும் கண்களும் கொண்டவள்! பாரிசிலுள்ள Café des 2 Moulins இல் Waitress ஆக வேலை செய்பவள் - அப்படித்தான் சொல்கிறார்கள் படத்தில்! 2001 இல் வெளிவந்த இந்த பிரெஞ்சுப்படத்தில் அமெலியாக நடித்த Audrey Tautou (படங்களில் இருப்பவர்) - European Film Awards, Cesar Awards, BAFTA உள்ளிட்ட ஏராளமான விருதுகளைப் பெற்றுக் கொண்டார். சிறந்த நடிகைக்கான Accademy Award க்கும் பரிந்துரைக்கப்பட்டார். Amelie யில் அந்தக்காட்சி சென்டிமென்டலாக இருக்காது. கஜினியில் அதை ஒரு அற்புதமான காட்சியாக மாற்றியிருப்பார் முருகதாஸ். எனக்கு இயக்குனர் முருகதாஸை பிடிக்கும்! ஏழாம் அறிவுக்கு வெய்ட்டிங்! கிறிஸ்டோபர் நோலனின் Memento வை சுட்டுத்தான் முருகதாஸ் கஜினி எடுத்தார் என்ற குற்றச்சாட்டு பரவலாக முன்வைக்கப்பட்டாலும், சில விஷயங்கள் தவிர அப்படிக் கூற முடியாது! ஏனெனில் Memento வைத் தமிழில் எடுத்தால் நிச்சயமாகத் தயாரிப்பாளர் 'கஜினி' ஆகி விடுவார்! சரி இப்போ என் கேள்விக்கு வருவோம்! (மறுபடியும் முதல்ல இருந்தா?) இப்படியான தமிழ்ப் பெண்கள் இருக்கிறார்களா?


text: ப.சிதம்பரத்தின் மகன் கார்த்தி சிதம்பரம் கைது | TamilThamarai.com | தமிழ்த்தாமரை in / — by — February-28-18 முன்னாள் மத்திய அமைச்சர் ப.சிதம்பரத்தின் மகன் கார்த்தி சிதம்பரத்தை சென்னையில் சி.பி.ஐ அதிகாரிகள் கைதுசெய்துள்ளனர். ஐஎன்எக்ஸ் மீடியா முறைகேடு வழக்கில் டில்லியில் இருந்துவந்த சிபிஐ அதிகாரிகள் கார்த்தியை கைது செய்துள்ளனர். ஐஎன்எகு்ஸ் மீடியா முறைகேட்டிற்காக உதவியதாக கார்த்திமீது வழக்கு நடைபெற்று வருகிறது. இந்நிலையில் இன்று காலை சென்னையில் அவர் கைது செய்யப் பட்டுள்ளார். இதே விவகாரம் தொடர்பாக ஆடிட்டர் பாஸ்கர ராமன் ஏற்கனவே கைது செய்யப்பட்டுள்ளார். ஐஎன்எக்ஸ் மீடியா வழக்கில் முன்ஜாமின் கேட்டு கார்த்தி, சுப்ரீம் கோர்ட்டில் மனுதாக்கல் செய்திருந்தார். இந் மனு நிராகரிக்கப்பட்டதை அடுத்து, கார்த்தி சிதம்பரத்தை சிபிஐ அதிகாரிகள் கைது செய்தனர். அவரது ஆடிட்டர் பாஸ்கர ராமன் அளித்த வாக்குமூலம் அடிப்படையில், வெளிநாடுசென்று திரும்பிய கார்த்தியை, சென்னை பன்னாட்டு முனைய குடிமையியல் பிரிவல்(immigration section) வைத்து சிபிஐ அதிகாரிகள் விசாரணை நடத்தினர்.


text: லண்டன் போவோமா...ஒலிம்பிக் உற்சாகம் லண்டன் நகரில் இப்போதே கரை புரண்டு ஓடுகிறது. "ஒரு தலைமுறையின் உத்வேகம்' என்ற குறிக்கோளுடன் 30வது ஒலிம்பிக் போட்டி வரும் ஜூலை 27ல் துவங்குகிறது. தங்கம், வெள்ளி, வெண்கலம் என பதக்கங்களை குவிக்க வீரர், வீராங்கனைகள் தயாராக உள்ளனர். ரசிகர்களோ தடகள சாதனைகளை கண்டு களிக்க ஆவலாக காத்திருக்கின்றனர். அதற்கு முன் ஒலிம்பிக் வரலாற்று அதிசயங்களை வரும் நாட்களில் அறிவோம். பழங்கால ஒலிம்பிக்போட்டிகள் கி.மு., 776 முதல் கி.பி., 393 வரை கிரீஸ் நாட்டில் உள்ள ஒலிம்பியாவில் நடந்தன. கிரேக்க கடவுள் "ஜீயசை' கவுரவப்படுத்தும் வகையில் போட்டிகள் நடத்தப்பட்டன. ஆண்கள் ஆடையில்லாமல் பங்கேற்க வேண்டும். வெறுங்கால்களில் ஓட வேண்டும். கிரேக்கர்களுக்கு மட்டுமே அனுமதி. போட்டிகளில் பங்கேற்கவோ...பார்க்கவோ பெண்களுக்கு அனுமதி இல்லை என நிறைய கட்டுப்பாடுகள் இருந்தன. கிரேக்க மண்ணில் ரோமானியர்கள் ஆதிக்கம் துவங்கியதும் ஒலிம்பிக் அழியத் துவங்கியது. கி.பி., 393ல் ஒலிம்பிக் போட்டிக்கு ரோமானிய பேரரசர் தியோடாசியஸ் ஒட்டுமொத்தமாக தடை விதித்தார். ஆயிரத்து 500 ஆண்டுகளுக்குப்பின், ஒலிம்பிக் போட்டிக்கு புத்துயிர் கொடுத்தார் பிரான்ஸ் கல்வியாளர் பியரி டி கோபர்ட்டின். சர்வதேச ஒலிம்பிக் கமிட்டியை 1894ல் நிறுவினார். இவர், நவீன ஒலிம்பிக்கின் தந்தை என்று அழைக்கப்படுகிறார். ஒலிம்பிக் பிறந்த கிரீசில் 1896ல் முதலாவது நவீன ஒலிம்பிக்கை நடத்திக் காட்டினார். 1937ல் மாரடைப்பால் மரணம் அடைந்தார். உடல் லாசேன் நகரில் அடக்கம் செய்யப்பட்டது. தனது இருதயம் ஒலிம்பியாவில் இருக்க வேண்டும் என்பது தான் கோபர்ட்டினின் கடைசி ஆசை. இதன்படி ஒலிம்பிக் போட்டிக்கு உயிர் கொடுத்த இவரது இருதயம் ஒலிம்பியாவில் புதைக்கப்பட்டது.முதலாவது நவீன ஒலிம்பிக் போட்டி கிரீசில் உள்ள ஏதென்ஸ் நகரில் நடந்தது. இதில், அமெரிக்கா, ஜெர்மனி உள்ளிட்ட 14 நாடுகள் பங்கேற்றன. அமெரிக்க வீரர் ஜேம்ஸ் கானொல்லி டிரிப்பிள் ஜம்ப் போட்டியில் முதல் தங்கம் வென்றார். கிரீஸ் மக்கள் போட்டிகளுக்கு அமோக வரவேற்பு அளித்தனர். அமெரிக்கா 11 தங்கப் பதக்கங்களையும், போட்டியை நடத்திய கிரீஸ் 10 தங்கங்களையும் தட்டிச்சென்றன.கடலில் நீச்சல் போட்டி: ஹங்கேரி வீரர் ஆல்பிரட் ஹாஜோஸ் சிறுவயதாக இருக்கும் போது அவரது தந்தை ஆற்றில் மூழ்கி இறந்து விட்டதால், நீச்சலின் அருமையை உணர்ந்து கொண்டார். அந்த காலத்தில் நீச்சல் போட்டிகளுக்கு நீச்சல் குளம் இல்லை. படகில் அழைத்து சென்று குறிப்பிட்ட தூரத்தில் விட்டுவிடுவார்கள். அங்கிருந்து நீச்சல் அடித்து கரைக்கு திரும்பி வர வேண்டும். 1896ல் நடந்த போட்டியில் 1200 மீட்டர் பிரீஸ்டைல் போட்டியில் திரும்பி கரைக்கு வந்த ஒரே வீரர் ஆல்பிரட்தான். "என் உடல் நடுங்கியது. குளிரில் வெடவெடத்தது.வெற்றி பெற வேண்டும் என்ற எண்ணம் என் மனதில் இருந்ததால் கரைசேர்ந்தேன்' என்றார் ஆல்பிரட்.மாரத்தான் பெருமை: மாரத்தான் போட்டிகளை அறிமுகம் செய்த கிரீஸ் நாட்டில் நடக்கும் முதல் ஒலிம்பிக் விழாவில், வெற்றியை இன்னொருவருக்கு விட்டுக்கொடுக்க அந்நாட்டு ரசிகர்களுக்கு மனம் இருக்குமா? கிரீஸ் வீரர் ஸ்பைரிடான் லூயி அதிவேகமாக ஓடி முதலில் வந்தார். இவருக்கும் அடுத்து வந்த வீரருக்கும் ஏழு நிமிட இடைவெளி. கூடியிருந்த ஒரு லட்சம் பார்வையாளர்கள் மகிழ்ச்சி ஆரவாரம் செய்தது வரலாற்று நிகழ்ச்சியாகிவிட்டது.


text: இந்தியா-பாகிஸ்தான் இடையே போர் பதட்டம் ஏற்பட்டுள்ள நிலையில், பாகிஸ்தான் முன்னாள் கிரிக்கெட் வீரரும், தெக்ரிக் இ இன்சாப் என்ற கட்சியின் தலைவருமான இம்ரான் கான், லாகூரில் நடந்த பொதுக்கூட்டத்தில் பேசியதாவது:- இரண்டு அணு ஆயுத நாடுகளுக்கு இடையே போர் ஏற்படுவது எந்த பிரச்சினைக்கும் தீர்வாகாது. நாங்கள் அமைதியை விரும்புகிறோம். நீங்கள் (மோடி) தயாராக இருந்தால் நாங்கள் உங்களுடன் நட்பு வைத்துக் கொள்ள தயாராக உள்ளோம். போர் என்பது பிரச்சினைகளுக்கு தீர்வல்ல என்பதால் நாங்கள் உங்களிடம் சமாதானத்திற்கு வருகிறோம். நான் இந்தியாவில் மோடியை சந்தித்த போது ஒரு சிறிய மக்கள் கூட்டம் இந்தியா -பாகிஸ்தானிடையே நடைபெறும் சமாதான நடைமுறைகளை சீர்குலைக்க முயற்சி செய்யலாம் என கூறினேன். ஆனால், உரி சம்பவம் நடந்த போது இந்தியா விசாரிக்காமல் பாகிஸ்தான் மீது குற்றம் சுமத்தியது. மோடி பாகிஸ்தானுக்கு மிரட்டல் விடுக்கத் தொடங்கினார். தண்ணீரை நிறுத்துவது, சர்ஜிக்கல் ஸ்டிரைக் குறித்து மோடி பேசக்கூடாது. எந்த ஒரு ஆக்கிரமிப்பிற்கு எதிராகவும் ராணுவத்திற்கு பின்னால் பாகிஸ்தான் ஒற்றுமையாக உள்ளது. நவாஸ் ஷெரீப் போன்று எல்லா பாகிஸ்தானியனும் கோழை அல்ல. நவாஸ் செரீபுக்கு பணத்தின் மீது அதிக ஆசை. ஐக்கிய நாடுகள் பொது சபையில் செரீப் தயக்கத்துடன் காஷ்மீர் ஆதரவு உரையை நிகழ்த்தினார். நவாஸ் செரீப் இந்த உரையை நிகழ்த்த விரும்பவில்லை, ஆனால் ராணுவ தளபதி ரகீல் செரீப் அழுத்தம் காரணமாக பேசி உள்ளார் என மோடி கூறினார். பாகிஸ்தானுடன் சமாதானத்திற்குப் பதிலாக போரை தேர்வு செய்தால் இந்தியா அதிக இழப்பை சந்திக்க நேரிடும். இந்தியா ஒளிர்கிறது என்ற மோடியின் கனவும் நிறைவேறாது. காஷ்மீரிகள் சுதந்திரத்திற்காக நாங்கள் எங்கள் தார்மீக மற்றும் அரசியல் ஆதரவை தொடர்ந்து அளிப்போம். இந்து மற்றும் மற்றும் கிறிஸ்துவர்களின் உரிமை மறுக்கபட்டால் அவர்களுக்காகவும் எங்கள் குரல் ஒலிக்கும். பிரதமரும் அவரது குடும்பத்தினரும் வெளிநாடுகளில் வாங்கி குவித்துள்ள சொத்துக்கள் குறித்து விசாரணை நடத்தப்படவில்லை என்றால், மொகரம் மாதத்திற்குப் பிறகு அவரை ஆட்சியில் நீடிக்க அனுமதிக்க விடமாட்டோம். நவாஸ் ஷெரீப்பின் காலம் முடிந்துவிட்டது. இவ்வாறு அவர் பேசினார்.


கூட்டமைப்பு தருணம் பார்த்துக்கொண்டிருக்கின்றது! சி.வி.விக்னேஸ்வரன்


Bigg Boss2winner Ashutosh Kaushik ties the knot during lockdown Home பிக் பாஸ் லாக்டவுன் சமயத்தில் மொட்டை மாடியில் திருமணத்தை முடித்த பிக் பாஸ் வெற்றியாளர். லாக்டவுன் சமயத்தில் மொட்டை மாடியில் திருமணத்தை முடித்த பிக் பாஸ் வெற்றியாளர். இந்நிலையில், இந்த லாக் டவுன் டைமில் நடைபெற்ற ஒரு வித்தியாசமான நிகழ்ச்சி ஒன்றின் வீடியோ பதிவு வெளி வந்திருக்கிறது. ஹிந்தி திரையுலகில் பிரபல நடிகராக வலம் வந்து கொண்டிருப்பவர் அஷுதோஷ் கௌஷிக். இவர் ‘லால் ரேங், ஜில்லா கஷியாபாத், படாஸ், ஷார்ட்கட் ரோமியோ, கிஷ்மத் லவ் பைசா தில்லி’ போன்ற படங்களில் நடித்திருக்கிறார். ‘கலர்ஸ் டிவி’-யில் ஒளிபரப்பான ஹிந்தி ‘பிக் பாஸ்’ ரியாலிட்டி ஷோவின் சீசன் 2-வில் நடிகர் அஷுதோஷ் கௌஷிக் தான் வின்னர் என்பது குறிப்பிடத்தக்கது. கடந்த ஏப்ரல் 26-ஆம் தேதி நடிகர் அஷுதோஷ் கௌஷிக், அவரது காதலி அர்பிதா திவாரியை திருமணம் செய்து கொண்டார். இப்போது லாக் டவுன் என்பதால், அஷுதோஷ் கௌஷிக் வீட்டின் மொட்டை மாடியில் வைத்து தான் அவரது திருமணமே நடைபெற்றிருக்கிறது. அப்போது எடுக்கப்பட்ட வீடியோ பதிவு சமூக வலைத்தளங்களில் வைரலாக பரவிக் கொண்டிருக்கிறது. ashutosh kaushik Wedding Bigg Bos ashutosh kaushik Previous articleலாக்டவுன் சமயத்தில் 600 மில்லியன் லைஸ்களை கடந்த நடிகையின் குளியல் காட்சி. Next articleமூன்றாம் பிறை பாடலில் வந்த இதே இசையை ரஜினி பாட்டில் கவனித்துள்ளீர்களா ? சாண்டி கையில் பச்சை குத்திக்கொண்டிருக்கும் அந்த பெண் யாருன்னு கவனிசீங்களா.! வேண்டுமென்றே அனைவர் முன்பும் கவினை அசிங்கப்படுத்திய சாக்க்ஷி.! எச்சரித்த கவின்.!


மொழிபெயர்ப்பின் மூலக் கட்டுரையை இங்கே காணலாம் ஜேர்மனிய உள்துறை மந்திரி ஹார்ஸ்ட் சீஹோஃபர் (கிறிஸ்தவ சமூக ஒன்றியம்) மற்றும் அரசியலமைப்பு பாதுகாப்புக்கான அலுவலகத்தின் (Verfassungsschutz) தலைவர் தோமஸ் ஹால்டென்வாங் ஆகியோரால் ஜூலை 9 அன்று முன்வைக்கப்பட்ட 2019 ஆண்டிற்கான அதன் அறிக்கை, ஜேர்மனியில் ஜனநாயக உரிமைகளுக்கு மிகப்பெரிய ஆபத்து ஜேர்மனியின் உளவுத்துறை சேவை மற்றும் ஏனைய அரச பாதுகாப்பு அமைப்புகளில் இருந்து உருவாகிறது என்பதை அனைவருக்கும் தெளிவுபடுத்துகின்றது. அறிக்கை கவனம் செலுத்தும் 2019 ஆம் ஆண்டு, வலதுசாரி பயங்கரவாதத்தின் எழுச்சியின் ஆண்டாக குறிப்பிடப்படலாம். ஆனால் இந்த அச்சுறுத்தல் குறித்த ஒரு வார்த்தையும் அரசியலமைப்பு பாதுகாப்புக்கான அலுவலகத்தின் அறிக்கையில் காணப்படவில்லை. மாறாக, அது வலதுசாரி தீவிரவாதத்தை எதிர்க்கும் மற்றும் முதலாளித்துவத்தை விமர்சிக்கும் மற்றும் சோசலிசக் கொள்கைகளை ஆதரிக்கும் அமைப்புகளை "இடதுசாரி தீவிரவாதிகள்" என கண்டனம் செய்வதில் கவனம் செலுத்துகிறது. உள்துறை அமைச்சகத்திற்கு எதிராக சோசலிச சமத்துவக் கட்சி (SGP — Socialist Equality Party) கொண்டு வந்த வழக்கின் முக்கியத்துவத்தை புதிய அறிக்கை அடிக்கோடிட்டுக் காட்டுகிறது. கடந்த ஆண்டின் தொடக்கத்தில், SGP, 2017 இல் அரசியலமைப்பு பாதுகாப்புக்கான அலுவலகத்தின் அறிக்கை தம்மை "இடதுசாரி தீவிரவாதி" என்று அடையாளம் காணப்பட்டதை நிராகரித்தது. அந்த நேரத்தில் நாங்கள் பின்வருமாறு எச்சரித்தோம்: SGP மீதான அதன் தாக்குதலுடன், இந்த குற்றம்மிக்க அரசாங்க முகமை தற்போதைய பிற்போக்குத்தனமான சமூக மற்றும் அரசியல் நிலைமையை விமர்சிக்கும் எவருக்கும் எதிராக வழக்குத் தொடர அடிப்படையை வழங்கும் சிந்தனைக் குற்றங்களுக்கு ஒரு புதிய வகையான சட்ட வழக்குத் தொடர்வதற்கான ஒரு முன்னுதாரணத்தை அமைக்க விரும்புகிறது. வேலைநிறுத்தம் செய்யும் தொழிலாளர்கள் மற்றும் மார்க்சிச இலக்கியங்களை கிடைக்கச் செய்யும் புத்தக விற்பனையாளர்கள் அல்லது விமர்சனரீதியான கலைஞர்கள், செய்தித்துறையினர்கள் மற்றும் புத்திஜீவிகள் மீது வழக்குத் தொடரப்படும். ... அரசு எந்திரத்தில் வலதுசாரி சதி நிறுத்தப்படாவிட்டால் மற்றும் SGP பாதுகாக்கப்படாவிட்டால் நீண்டகால விளைவுகளை கொண்ட நடவடிக்கைகள் வெள்ளமென திறந்துவிடப்படும். இந்த மதிப்பீடு இப்போது முழுமையாக உறுதிப்படுத்தப்பட்டுள்ளது. இராணுவம் மற்றும் பிற அரசு நிறுவனங்களில் வலதுசாரி பயங்கரவாத வலைப்பின்னல்களை பற்றிய புதிய விவரங்கள் வெளிவராமல் ஒரு நாள் கூடக் கடக்கவில்லை. இடதுசாரி வழக்கறிஞர்கள் மற்றும் அரசியல்வாதிகள் "NSU 2.0" கையெழுத்திட்ட மரண அச்சுறுத்தல்களைப் பெறுகின்றனர். NSU 2.0 நவ-நாஜி பயங்கரவாதக் குழுவான National Socialist Underground பற்றிய குறிப்பாகும். இந்த கடிதங்களின் ஆசிரியர்கள் மிரட்டல் சூழ்நிலையை உருவாக்க போலீஸ் உள்ளக கணினிகளிலிருந்து பெறப்பட்ட தனிப்பட்டோரின் தகவல்களைப் பயன்படுத்துகின்றனர். அரசு எந்திரத்திற்குள் வலதுசாரி சதி மற்றும் அதை எதிர்கொள்ள அரசாங்கம் மறுப்பது ஆகியவை சர்வதேச கவனத்தையும் கவலையையும் ஈர்த்துள்ளன. நியூ யோர்க் டைம்ஸ் போன்ற சர்வதேச ஊடகங்கள் கூட இப்போது ஜேர்மனியில் ஒரு பாசிச சதித்திட்டத்தின் ஆபத்து குறித்து செய்தி வெளியிட்டுள்ளன. இரகசிய சேவை மற்றும் அரசு எந்திரத்திற்குள் வலதுசாரி சதி நாஜி சர்வாதிகாரத்தின் வீழ்ச்சிக்கு 75 ஆண்டுகளுக்குப் பின்னர், ஜேர்மனியில் பாசிசம் மீண்டும் ஒரு கடுமையான ஆபத்து என்பதை, 2019 ஆம் ஆண்டில் ஒரு வலதுசாரி பயங்கரவாதத்தின் அலை பொதுமக்களுக்கு காட்டியுள்ளது. எவ்வாறாயினும், அரசியலமைப்பு பாதுகாப்புக்கான அலுவலகத்தின் அறிக்கை இதைப்பற்றி ஒன்றும் குறிப்பிடவில்லை. வலதுசாரி பயங்கரவாதத்தின் வளர்ச்சியானது வைமர் குடியரசின் இருண்ட நாட்களை நினைவுபடுத்துகிறது என்ற போதிலும், ரைச்ஸ்வெயர் (இராணுவம்) உடன் நெருங்கிய உறவைக் கொண்ட துணை இராணுவப் பிரிவுகள், பின்னர் ஹிட்லரின் பயங்கரவாத ஆட்சியின் முக்கிய ஆதரவுத்தளமாக மாறி பின்னர், இடதுசாரி தொழிலாளர்கள் தலைவர்கள் மற்றும் முக்கிய அரசியல்வாதிகளை அச்சுறுத்தி மற்றும் கொலையும் செய்தது. - ஜூன் 2, 2019 அன்று, காசெல் மாவட்டத் தலைவர் வால்டர் லுப்கே கொலை செய்யப்பட்டார். பிரதான சந்தேக நபரான ஸ்டீபன் எர்ன்ஸ்ட் புதிய நாஜி வட்டங்களில் தீவிரமாக இயங்கியவராவார். அவ்வட்டங்கள் இரகசிய சேவை தகவல் வழங்குபவர்களால் நிறைந்திருந்தன. அவர் மூன்று தசாப்தங்களாக இரகசிய உளவுச்சேவையின் கண்காணிப்பில் இருந்தார். - அக்டோபர் 9, 2019 அன்று, வலதுசாரி தீவிரவாதி ஸ்டீபன் பாலியட் ஹால நகரில் ஒரு யூத வழிபாட்டுத் தலத்திற்கு வெளியே இரண்டு வழிப்போக்கர்களை சுட்டுக் கொன்றார். யோம் கிப்பூர் என்ற யூதர்களின் தினத்தை கொண்டாடும் 70 யூதர்களை படுகொலை செய்வதற்கான அவரது திட்டம் தோல்வியடைந்தது. ஏனெனில் கட்டிடத்தின் பாதுகாப்பு கதவினால் அவரால் உள்ளே சென்று தாக்கமுடியவில்லை. - பெப்ரவரி 19, 2020 அன்று, மற்றொரு நவ-நாஜி ரோபியாஸ் ராத்ஜென், ஹனாவ் நகரில் புலம்பெயர்ந்த பின்னணியை கொண்ட ஒன்பது பேரை சுட்டுக் கொன்றார். காஸல், ஹால மற்றும் ஹனாவ் ஆகிய இடங்களில் நடந்த கொலைகள் பனிப்பாறையின் முனை மட்டுமே. 2019 ஆம் ஆண்டில், யூத எதிர்ப்பு குற்றங்களின் எண்ணிக்கை 20 ஆண்டுகளுக்கு முன்பு பதிவுகள் தொடங்கியதிலிருந்து மிக உயர்ந்த நிலையை எட்டியது. ஒவ்வொரு நாளும் சராசரியாக ஐந்து முதல் ஆறு வரை யூத எதிர்ப்பு குற்றங்கள் பதிவு செய்யப்படுகின்றன. வலதுசாரி பயங்கரவாத வலைப்பின்னல்கள் அரசு எந்திரத்துடன் நெருக்கமான உறவுகளைக் கொண்டுள்ளன. Uniter குழு மற்றும் பல்வேறு வலைத் தள உரையாடல் குழுக்கள் மூலம் ஜேர்மனியின் உயரடுக்கு சிறப்புப் படைகளில் (KSK) ஒரு சிப்பாய் நிறுவிய “ஹனிபால்” (Hannibal) வலையமைப்பில், நூற்றுக்கணக்கான படையினர், காவல்துறை அதிகாரிகள், உளவுத்துறை முகவர்கள், நீதிபதிகள், இராணுவ மேம்ப்படையினர் மற்றும் பலர் ஒழுங்கமைக்கப்பட்டுள்ளனர். அவர்கள் ஆயுதங்களை பதுக்கி வைத்திருக்கிறார்கள், அரசியல் எதிரிகளின் பட்டியல்களை பராமரிக்கிறார்கள் மற்றும் “Day X.” அன்று ஒரு சதித்திட்டத்திற்குத் தயாராகிறார்கள். ஆனால் இந்த ஆண்டு ஜூன் 30 அன்று, பாரிய ஆயுதங்கள் மற்றும் நாஜி நினைவுச்சின்னங்கள் பதுக்கிவைக்கப்பட்டது பற்றிய கூடுதல் தகவல்கள் வெளிவந்த பின்னர், ஜேர்மனியின் பாதுகாப்பு மந்திரி KSK இன் ஒருபகுதியை கலைக்க நிர்பந்திக்கப்பட்டதாக உணர்ந்தார். அரசியலமைப்பு பாதுகாப்புக்கான அலுவலகத்தின் அறிக்கை இதைப் பற்றி எதுவும் கூறவில்லை. ஜேர்மன் குடியரசு நிறுவப்பட்டதிலிருந்து ஒரு வலதுசாரி தீவிரவாதியால் செய்யப்பட்ட ஒரு பெரிய அரசியல்வாதியின் கொலை லுப்கவின் கொலையாகும். 388 பக்க அறிக்கையில் இதுபற்றி குறிப்பிட ஒரு பக்கம் மட்டுமே கொடுக்கப்பட்டுள்ளது. இந்த பக்கம்கூட டோர்ட்முண்ட் நகரில் ஒரு தெளிவற்ற தீவிர வலதுசாரிக்குழுவின் செயற்பாட்டிற்கு முக்கியமாக கவனம் செலுத்துகிறது. "ஹனிபால்" வலைப்பின்னல் பற்றியும் குறிப்பிடப்படவில்லை. “KSK,” “Northern Cross,” “Hannibal,” “Franco A.,” “NSU 2.0” and “Combat 18” போன்ற தீவிர வலதுசாரிகளுடன் தொடர்புபட்ட முக்கிய சொற்களை ஒருவர் காணமுடியாது. இவை பற்றி குறிப்பிடப்படவே இல்லை. சீஹோஃபர் மற்றும் ஹால்டென்வாங் ஆகியோர் அறிக்கையை முன்வைத்தபோது வலதுசாரி தீவிரவாதத்தால் ஏற்படும் அச்சுறுத்தலைக் குறிப்பிடுவதைத் தவிர்க்க முடியவில்லை. "ஜேர்மனியில் பாதுகாப்புக்கு மிகப்பெரிய அச்சுறுத்தல்" தற்போது வலதுசாரி தீவிரவாதம், இனவாதம் மற்றும் யூத எதிர்ப்பு ஆகியவற்றிலிருந்து வருகிறது என்று சீஹோஃபர் அறிவித்தார். தீவிர வலதுசாரி வலைப்பின்னல்களை நிறுவுவதில் இரகசிய சேவையின் முக்கிய பங்கை மூடிமறைப்பதே அவற்றைப்பற்றி வெறும் வார்த்தையளவில் குறிப்பிடப்படுவதன் நோக்கமாகும். குட்டி முதலாளித்துவ பகுதியினரிடையே நாஜிக்கள் ஒரு பரந்த ஆதரவை அனுபவித்த வைய்மர் குடியரசின் இறுதிமுடிவான நாட்களில் போலல்லாமல், இன்று பெரும்பான்மையான மக்கள் வலதுசாரி தீவிரவாதிகளுடன் திகிலுடனும் வெறுப்புடனும் நடந்துகொள்கிறார்கள். தீவிர வலதுசாரி மற்றும் நவ-பாசிஸ்டுகளை வலுப்படுத்துவது எல்லாவற்றிற்கும் மேலாக அரசு எந்திரத்திற்குள் ஒரு சதித்திட்டத்தின் விளைவாகும். இந்த சதித்திட்டத்தின் முன்னணியில் பெரும் கூட்டணி அரசாங்கம் உள்ளது. எல்லாவற்றிற்கும் மேலாக இரகசிய சேவையை உள்ளடக்கிய பாதுகாப்பு முகமைகளை அதன் அரசு கைக்கொண்டுள்ளது. இந்த சதித்திட்டத்தின் முன்னணியில் பெரும் கூட்டணி அரசாங்கம் உள்ளது. பெரும் கூட்டுஅரசாங்கமானது எல்லாவற்றிற்கும் மேலாக இரகசிய சேவையை உள்ளடக்கிய பாதுகாப்பு முகமைகளை அரசாங்க கையாக கொண்டுள்ளது. அதன் அரசியல் கையாக ஜேர்மனிக்கான தீவிர வலதுசாரி மாற்று (AfD) கட்சி உள்ளது. ஜேர்மனியில் வலதுசாரி தீவிரவாதத்தின் எந்தவொரு தீவிரமான பகுப்பாய்வும் இரகசிய உளவுத்துறையிலிருந்தே தொடங்கப்பட வேண்டும். ஒன்பது ஆண்டுகளுக்கு முன்னர் NSU நடத்திய தொடர் கொலைகள் வெளிச்சத்திற்கு வந்தபோது, NSU இல் இருந்த பயங்கரவாதிகள் உருவாகிய நவ-நாஜி பிரிவினரை உளவுத்துறையின் தகவல்வழங்குபவர்களே கட்டியமைத்து மற்றும் நிதியளித்தும் உள்ளனர் என்பது தெளிவாகத் தெரிந்தது. NSU ஐச் சுற்றியுள்ள சூழலில் குறைந்தது பல டஜன் தகவலறிவிப்பவர்கள் தீவிரமாக இருந்தனர். அவர்களில் சிலர், பயங்கரவாதிகள் மறைமுகமாக வாழ்ந்தபோது அவர்களுடன் தனிப்பட்ட முறையில் தொடர்பு கொண்டிருந்தனர். ஹெஸ்ஸ மாநில உளவுத்துறையின் ஊழியரான ஆண்ட்ரியாஸ் டெம்ம (Andreas Temme), NSU வின் கொலைகளில் ஒன்று காஸல் நகரில் நடந்தபோது கூட குற்றம் நடந்த இடத்தில் இருந்திருக்கின்றார். பின்னர், வால்டர் லுப்க படுகொலை செய்யப்பட்டபோது, டெம்ம தனது அரசாங்க அலுவலகத்தில் பணிபுரிந்தார். சந்தேகத்திற்கிடமான கொலையாளியான ஸ்டீபன் எர்ன்ஸ்ட், காஸலில் உள்ள அதே நவ-நாஜி வட்டங்களில் இருந்து வந்தவராவார். அதனையே டெம்ம உளவு பார்த்திருந்தார். இது எதுவும் அரசியலமைப்பு பாதுகாப்புக்கான அலுவலகத்தின் அறிக்கையில் குறிப்பிடப்படவில்லை. இரகசிய சேவையின் தலைவராக ஹால்டென்வாங்கின் முன்னோடியான, ஹான்ஸ்-ஜோர்ஜ் மாஸன், செம்னிட்ஸ் நகரில் ஒரு நவநாஜி ஆர்ப்பாட்டத்தை பகிரங்கமாக ஆதரித்த பின்னர் 2018 இல் பதவி விலக வேண்டிய கட்டாயம் ஏற்பட்டது. அப்போதிருந்து, அவர் AfDஇன் நிகழ்வுகளில் நட்சத்திர விருந்தினராக பகிரங்கமாக தோன்றினார். ஹால்டென்வாங் ஐந்து ஆண்டுகளாக மாஸனின் உதவியாளராக இருந்து, அவருடன் நெருக்கமாக ஒத்துழைத்திருந்தார். முதன்முறையாக, அரசியலமைப்பு பாதுகாப்புக்கான அலுவலகத்தின் அறிக்கை AfD க்குள் இரண்டு குழுக்களை "சந்தேகத்திற்கிடமான வழக்குகள்" என்று பெயரிட்டது: அவையாவன இப்போது முறையாக கலைக்கப்பட்ட Flügel (பிரிவு), மற்றும் Young Alternative எனப்படும் AfD இன் இளைஞர் இயக்கம் ஆகும். ஆனால் இது வெறுமனே வலதுசாரி தீவிரவாத சதித்திட்டத்தின் உண்மையான அளவை மறைப்பதை நோக்கமாகக் கொண்டது. இந்த அறிக்கை, தீவிர வலதுசாரிகளின் அச்சுறுத்தலைக் குறைத்து மதிப்பிடுவது, 19,000 பேர் இருப்பதாக மதிப்பிடப்பட்டுள்ள Reichsbürger (“Reich Citizens”) பற்றிய அத்தியாயத்திலும் இது வெளிப்படுகிறது. அவர்கள் ஜேர்மன் குடியரசின் அரச அதிகாரத்தை Reichsbürger எதிர்ப்பதுடன், அவர்கள் பெரிதும் ஆயுதம் ஏந்தியவர்களாக இருப்பதுடன் மற்றும் ஜேர்மனியின் எல்லைகளை முன்னைய ஜேர்மன் குடியரசின் வழியே மறுவடிவமைக்க வேண்டும் என்று வாதிடுகின்றனர். அதாவது, போலந்தின் பெரிய பகுதிகளை மீண்டும் கைப்பற்றுவது இந்த எல்லைகளை மீள்வடிவமைப்பதில் அடங்கும். அரசியலமைப்பு பாதுகாப்புக்கான அலுவலகத்தின் அறிக்கை அதைப்பற்றி பின்வருமாறு குறிப்பிடுகிறது, "எவ்வாறாயினும், இந்த குழுவின் பெரும்பாலான பிரிவினரை பொறுத்தவரையில், வலதுசாரி தீவிரவாத சித்தாந்தத்தின் செல்வாக்கு மிகக் குறைவாகவோ அல்லது இல்லாததாகவோ தோன்றுகிறது." அரசியலமைப்பு பாதுகாப்புக்கான அலுவலகத்திற்கு எதிரான SGP இன் வழக்கு SGP மற்றும் பிற "இடதுசாரி தீவிரவாத" அமைப்புகள் மீதான உளவுத்துறை சேவையின் தாக்குதல், தீவிர வலதுசாரி பயங்கரவாதத்தை ஊக்குவிப்பதை குறைத்து மதிப்பிடுவதிலிருந்து பிரிக்கமுடியாததாகும். பெனிட்டோ முசோலினி 1919 இல் இத்தாலியில் தனது பாசிசக் கட்சியை நிறுவியதிலிருந்து, இத்தகைய இயக்கங்களின் பணி எப்போதுமே சோசலிச மற்றும் முற்போக்கான சக்திகளை வன்முறையில் அடக்குவதில் உள்ளது. அவை வரலாற்றுரீதியான மார்க்சிச எதிர்ப்பை தேசியவாதம், இனவாதம் மற்றும் யூத-விரோதத்துடன் இணைக்கின்றன. அதன் இலக்கு தொழிலாள வர்க்கத்தை பிளவுபடுத்துதலும் மற்றும் சமூக பதட்டங்களுக்கான பலிக்கடாக்களை நோக்கி திசைதிருப்புவதுமாகும். ஜேர்மனியில், இது மனித வரலாற்றில் மிகப் பெரிய குற்றமான யூதப்படுகொலைக்கு Holocaust வழிவகுத்தது. இரகசிய சேவை SGP யைத் தாக்குவது ஏனெனில் அது ஜேர்மன் ஆளும் உயரடுக்கின் வலப்பக்க நோக்கிய திருப்பத்தை எதிர்ப்பதுடன், இந்த ஆபத்தான வளர்ச்சிக்கு இதனால் மக்களிடையே நிலவும் பரவலான எதிர்ப்பிற்கு குரல் கொடுக்கிறது. இவ்வாறான தாக்குதல் மூலம் சமூக சமத்துவமின்மை, சுற்றுச்சூழல் சேதம், அரசு அடக்குமுறை, இராணுவவாதம் மற்றும் முதலாளித்துவத்தால் ஏற்படும் பிற அநீதிகளுக்கு எதிரான எந்தவொரு எதிர்ப்பும் அச்சுறுத்தப்பட வேண்டும், அடக்கப்பட வேண்டும் என அது கருதுகின்றது. SGP இன் வழக்குக்கான அதன் பதிலில், உள்துறை அமைச்சகம் அனைத்து சோசலிச, முற்போக்கான மற்றும் இடதுசாரி சிந்தனைகளையும் அடக்குவதை வெளிப்படையாக ஆதரித்தது. இது "ஒரு ஜனநாயக, சமத்துவ மற்றும் சோசலிச சமுதாயத்திற்காக வாதிடுதல்" மற்றும் "ஏகாதிபத்தியம்" மற்றும் "இராணுவவாதம்" என்று அழைக்கப்படுவதற்கு எதிரான கிளர்ச்சி, மற்றும் "வர்க்கரீதியில் சிந்தித்தல்" மற்றும் "சமரசமற்ற எதிரெதிரான வர்க்கங்கள் பற்றிய நம்பிக்கை" ஆகியவை அரசியலமைப்பிற்கு விரோதமானது என்று அறிவித்தது. SGP வழக்கு தொடர்பான தீர்ப்பு நிலுவையில் உள்ளது. இந்த வழக்கிற்கு பொறுப்பான பேர்லினில் உள்ள நிர்வாக நீதிமன்றம் விசாரணைக்கு இன்னும் தேதி வெளியிடவில்லை. எவ்வாறாயினும், உள்துறை அமைச்சகம் 2019 உளவுத்துறை அறிக்கையில் சில மாற்றங்களைச் செய்து வழக்குக்கு பதிலளிக்க வேண்டிய கட்டாயத்தில் இருந்தது. அதன் 2017 மற்றும் 2018 அறிக்கைகள் பின்வருமாறு கூறியது: ஐரோப்பிய ஒன்றியத்திற்கு எதிராக, தேசியவாதம், ஏகாதிபத்தியம் மற்றும் இராணுவவாதம், அத்துடன் சமூக ஜனநாயகம், தொழிற்சங்கங்கள் மற்றும் இடது கட்சிக்கு எதிராக, "முதலாளித்துவம்" என்று அவதூறாகக் கூறப்படும் தற்போதுள்ள அரசு மற்றும் சமூக ஒழுங்கிற்கு எதிராக SGP தனது வேலைத்திட்டத்திற்கான கிளர்ச்சியை முன்னெடுக்கின்றது. இந்த பத்தி சமீபத்திய அறிக்கையிலிருந்து நீக்கப்பட்டது. அதன் இடத்தில், அறிக்கை பின்வருமாறு கூறுகிறது: SGP ஒரு மார்க்சிச வர்க்க பகுப்பாய்வை அடிப்படையாகக் கொண்டு அடிப்படை அரசியலமைப்புச் சட்டத்துடன் இணக்கமற்ற வர்க்கப் போராட்டத்திற்கு பிரச்சாரம் செய்கின்றது. முதலாளித்துவத்தை ஒரு பொருளாதார அமைப்பாக தூக்கி எறிவதற்கு மட்டுமல்லாமல், சுதந்திரமான ஜனநாயக சமூக ஒழுங்கை முறியடிக்கவும் கட்சி அழைப்பு விடுக்கிறது. ஒரு பாரபட்சமான நீதிமன்றத்திற்கு கூட இடது கட்சி மற்றும் சமூக ஜனநாயகக் கட்சி மீதான விமர்சனங்களை அரசியலமைப்பிற்கு விரோதமானது என்று அறிவிப்பது கடினம் என்பதை உள்துறை அமைச்சகத்தின் வல்லுநர்கள் உணர்ந்துள்ளனர். ஆனால் ஒரு "மார்க்சிச வர்க்க பகுப்பாய்வு" பற்றிய கண்டனம் உளவுத்துறை எதைப்பற்றி கவலை கொண்டுள்ளது என்பதை இன்னும் தெளிவாகக் கோடிட்டுக் காட்டுகிறது. முதலாளித்துவத்தை சுதந்திரத்துடனும் ஜனநாயகத்துடனும் சமரசம் செய்ய முடியாது என்பது ஒவ்வொரு நாளும் தெளிவாகி வருகிறது: வர்க்க பதட்டங்கள் கூர்மையாகி வருகின்றன, மில்லியன் கணக்கான மக்கள் தங்கள் வேலைகளையும் வாழ்வாதாரங்களையும் இழப்பதாக அச்சுறுத்தப்படுகிறார்கள், ஒரு சில வங்கிகள் மற்றும் தனியார் முதலீட்டு நிதிகள் நூறாயிரக்கணக்கானோரின் தலைவிதியை தீர்மானிக்கின்றன. பணக்காரர்கள் தொடர்ந்து பணக்காரர்களாக உள்ளனர், மேலும் மக்கள்தொகையில் முதல் 10 சதவீதம் பேர் அனைத்து செல்வங்களிலும் 56 சதவீதத்தை கொண்டுள்ளார்கள். இந்த நிலைமைகளின் கீழ், தொழிலாளர்கள் மற்றும் இளைஞர்களிடையே பெருகிவரும் எதிர்ப்பு, SGP இன் சோசலிச வேலைத்திட்டம் மற்றும் நான்காம் அகிலத்தின் அனைத்துலகக் குழுவுடன் ஒன்றிணைந்துபோகும் என்று ஆளும் வர்க்கம் அஞ்சுகிறது. இதனால்தான் மார்க்சிச சிந்தனை அரசியலமைப்பிற்கு முரணானது என்று அறிவிக்கப்பட்டு தடை செய்யப்பட உள்ளது. இந்த வரைவாக்கம் நேரடியாக AfDஇன் வேலைத்திட்டத்திலிருந்து வரக்கூடும். அதனுடன் உளவுத்துறை ஹால்டென்வாங்கின் முன்னோடியான மாஸனின் கீழ் நெருக்கமாக ஒத்துழைத்துள்ளது. இது நாஜிக்களின் பிரச்சாரத்திலிருந்தும் எடுக்கப்படுகின்றது. அவர்களின் மக்கள்சமூகத்தினர் (“people’s community”) என்ற சித்தாந்தம் வர்க்கப் போராட்டத்தின் மறுப்பு மற்றும் அதை வன்முறையாக அடக்குவதை அடிப்படையாகக் கொண்டது. நாஜிக்களின் அரசியல் மற்றும் கருத்தியல் நீதித்துறையைப் போலவே, உளவுத்துறைக்கும் அதன் சட்டவிரோத நடவடிக்கைக்கு தண்டனை வழங்கப்படுவதில்லை, மாறாக வர்க்க ரீதியில் சாதாரணமாக சிந்திப்பதை குற்றவாளியாக்குகிறது. ஆனால் வர்க்கப் போராட்டம் SGP இன் பிரச்சாரத்தின் விளைவாக இல்லை. அது சமூகத்தின் துருவமுனைப்படுத்தலுக்கான சர்வதேச பிரதிபலிப்பாக புறநிலைரீதியாக உருவாகிறது. இரண்டாம் உலகப் போரில் தோல்வியடைந்த எழுபத்தைந்து ஆண்டுகளுக்குப் பின்னர், ஜேர்மன் முதலாளித்துவம் சர்வாதிகாரம் மற்றும் போர் மூலம் தீர்க்க முயன்ற அதே பிரச்சினைகளை எதிர்கொள்கிறது. கொரோனா வைரஸ் தொற்றுநோயால் பாரியளவில் அதிகரித்துள்ள சர்வதேச பதட்டங்கள் மற்றும் பெருகிவரும் வர்க்க மோதல்களுக்கு அது இராணுவவாதம் மற்றும் சர்வாதிகாரத்துடன் இது மீண்டும் பதிலளிக்கிறது. ஜனநாயக உரிமைகளைப் பாதுகாக்க விரும்பும் மற்றும் தீவிர வலதுசாரிகளின் எழுச்சியை எதிர்ப்பவர்கள் அனைவரையும் இரகசிய சேவையின் தாக்குதலுக்கு எதிர்ப்பு தெரிவிப்பதற்காக உள்துறை அமைச்சகத்திற்கு எதிரான அதன் வழக்குக்கு ஆதரவளிக்க SGP அழைப்புவிடுகின்றது. SGP மற்றும் பிற அனைத்து இடதுசாரிக் குழுக்களின் கண்காணிப்பையும் உளவுத்துறை நிறுத்த வேண்டும் என்றும், ஜனநாயக விரோத சதித்திட்டங்களுக்கான இந்த வலதுசாரி விளைநிலம் கலைக்கப்பட வேண்டும் என்றும் நாங்கள் கோருகிறோம். மேலதிக வாசிப்பிற்கு: வலதுசாரி சதியை தடுத்து நிறுத்துவோம்! அரசியலமைப்பு பாதுகாப்பு இரகசிய சேவைக்கு எதிராக சோசலிச சமத்துவக் கட்சியை பாதுகாப்போம்! [PDF] [26 July 2019] German Socialist Equality Party answers legal document from Verfassungsschutz Secret Service [28 August 2019] Socialist Equality Party files lawsuit against German secret service [12 March 2019] ஜேர்மன் இரகசிய சேவையின் உளவுபார்ப்புக்கு எதிராக சோசலிச சமத்துவக் கட்சி சட்டரீதியான நடவடிக்கை எடுக்கிறது [10 January 2019] வலதுசாரி சதியை தடுத்து நிறுத்துவோம்! அரசியலமைப்பு பாதுகாப்பு இரகசிய சேவைக்கு எதிராக சோசலிச சமத்துவக் கட்சியை பாதுகாப்போம்! [PDF]


இளைஞர் பாசறை


text: கோரை (coco-grass, Cyperus rotundus) ஒரு மருத்துவ மூலிகையாகும். இது 140 செ.மீ (55 அங்குலம்) வளரக்கூடியது. இது தேரிக்காடு போன்ற வறண்ட பகுதிகளிலும் வளரக்கூடியது. மூட்டுவலி, தசைவலி, வயிற்றுக் கோளாறு குணமாக உதவுகிறது. சீன, இந்திய மருத்துவ முறைகளில் இது பயன்படுத்தப்படுகிறது. மேற்கோள்கள் கொட்டைகள் இந்தியத் தாவரங்கள்


இந்தியாவில் கொரோனா தொற்று உறுதி செய்யப்பட்டவர்களின் எண்ணிக்கை தற்போதைய நிலவரப்படி 2,902ஆக உயர்ந்துள்ளது என மத்திய சுகாதாரத்துறை தெரிவித்துள்ளது. மேலும் கொரோனாவுக்கு இந்தியாவில் உயிரிழந்தோர் எண்ணிக்கை62லிருந்து 68ஆக உயர்ந்துள்ளது. கொரோனாவால் பாதிக்கப்பட்டு சிகிச்சை பெற்று குணமடைந்தோர் எண்ணிக்கை 184ஆக அதிகரித்துள்ளது. இந்தியாவில் கொரோனாவால் பாதிக்கப்பட்டோர் எண்ணிக்கை 2,902ஆக உயர்ந்துள்ளதால் பொதுமக்கள் மத்தியில் நாளுக்கு நாள் பதற்றம் அதிகரித்துக்கொண்டே செல்கிறது. அதேபோல், கொரோனாவால் உயிரிழந்தோர் எண்ணிக்கை 62லிருந்து 68ஆக உயர்ந்துள்ளது. சீனாவின் பிறப்பிடமான கொரோனா வைரஸ் உலக நாடுகளுக்கு பெரும் அச்சுறுத்தலாக இருந்து வருகிறது. அமெரிக்கா போன்ற வல்லரசு நாடுகளை அலறவிட்டு வருகிறது. இந்நிலையில், இந்தியாவில் கொரோனா வைரஸ் தொற்றை கட்டுக்குள் கொண்டு முன்னெச்சரிக்கை நடவடிக்கையாக இந்தியா முழுவதும் 21 நாள் ஊரடங்கு உத்தரவு பிறப்பிக்கப்பட்டுள்ளது. ஆனாலும், கொரோனா தொற்று அறிகுறியுடன் உள்ளவர்களின் எண்ணிக்கை நாளுக்கு நாள் ஜெட் வேகத்தில் உயர்ந்து கொண்டே செல்கிறது. இதை கட்டுப்படுத்த முடியாமல் மத்திய, மாநில அரசுகள் திணறி வருகின்றனர். இந்நிலையில், இந்தியாவில் கொரோனா தொற்று உறுதி செய்யப்பட்டவர்களின் எண்ணிக்கை தற்போதைய நிலவரப்படி 2,902ஆக உயர்ந்துள்ளது என மத்திய சுகாதாரத்துறை தெரிவித்துள்ளது. மேலும் கொரோனாவுக்கு இந்தியாவில் உயிரிழந்தோர் எண்ணிக்கை62லிருந்து 68ஆக உயர்ந்துள்ளது. கொரோனாவால் பாதிக்கப்பட்டு சிகிச்சை பெற்று குணமடைந்தோர் எண்ணிக்கை 184ஆக அதிகரித்துள்ளது. இந்தியாவில் அதிகபட்சமாக மகாராஷ்டிராவில் 423 பேருக்கு கொரோனா பாதிப்பு உறுதி செய்யப்பட்டுள்ளது. அடுத்த இடத்தில் 411 பேருக்கு தொற்று பாதிப்புடன் தமிழகம் 2ம் இடத்தில் உள்ளது. மேலும் டெல்லியில் 386 பேரும், கேரளாவில் 295 பேரும், ராஜஸ்தானில் 179 பேரும், உத்தரப்பிரதேசத்தில் 174 பேரும் கொரோனா தொற்றால் பாதிக்கப்பட்டுள்ளதாக மத்திய சுகாதாரத்துறை அமைச்சகம் தகவல் தெரிவித்துள்ளது. Read Exclusive COVID-19 Coronavirus News updates, at Asianet News Tamil. Last Updated 9:33 AM IST


text: பதிமூனாவது மையவாடி | Buy Tamil & English Books Online | CommonFolks Home » Books » பதிமூனாவது மையவாடி Author: சோ. தர்மன் கருத்தமுத்துவின் முதற் காமம் ஜெஸ்ஸியில் நிகழ்கிறது. ஆனால் அது கிறித்தவ மதத்தை அறிதலும்கூட. உடலை, காமத்தை ஒறுக்கும் ஒரு மதத்தைக் காமத்தினூடாக அறிதல். அந்த அனுபவத்தின் பின்னணியாக அமைகிறது பழைய ஏற்பாட்டுப் பைபிளின் வரி: 'சீயோன் குமாரத்தியே, கெம்பீரித்துப்பாடு. இஸ்ரவேலரே ஆர்ப்பரியுங்கள். எருசலேம் குமாரத்தியே நீ முழு இருதயத்தோடும் மகிழ்ந்து களிகூரு. உன் ஆக்கினைகளை அகற்று. திறந்த உடலைக் களிப்பாக்கு.' இத்தகைய கதைக்கருக்களை எழுதத் தொடங்கியதுமே தமிழ் எழுத்தாளனுக்குக் கைநடுக்கம் தொடங்கிவிடும். பலநூறு முற்போக்கு இடக்கரடக்கல்களால் ஆனது நம் புனைவிலக்கியச் சூழல். பல்வேறு சாதிய அடியோட்டங்களால் அலைக்கழிக்கப்படுவது. இவை இரண்டுக்கும் நடுவே ஒருவகையான 'சமநிலையை' பேணிக் கொள்ளவே நம் படைப்பாளிகள் எப்போதும் முயல்கிறார்கள். சோ. தர்மன் ஒரு கிராமத்துக்காரருக்கே உரிய 'வெள்ளந்தித்தனத்துடன்' நேரடியாகப் பிரச்சினைகளின் மையம் நோக்கிச் செல்கிறார். ஆய்வாளனுக்குரிய தகவல் நேர்த்தியுடன் கலைஞனுக்குரிய நுண்ணிய நோக்குடன் ஒட்டுமொத்தமான சித்திரத்தை உருவாக்குகிறார். கருத்தமுத்து ஒரு ஆணாக, குடிமகனாக ஆவதன் நிதானமான மலர்தலை இதன் கதையோட்டம் காட்டுகிறது. நாவல் தொடங்கும் போது மூன்று வகையான அகப்புறச் சூழல்களை அவன் எதிர் கொள்கிறான். ஒன்று கல்வி, இன்னொன்று மதம், இணையாகவே காமம். ஒவ்வொன்றையும் அவன் தன்னளவில் புரிந்துகொள்கிறான். இந்த மூன்றும் ஒன்றுடன் ஒன்று பின்னி உருவாகியிருக்கும் ஒரு பெரும் பரப்பைச் சென்றடைகிறான்.


BigUp இன்று வர்த்தக பரிமாற்றம் மற்றும் BigUp மூலதனத்தின் வரலாற்றுத் தரவுகள் கிரிப்டோ நாணய பரிவர்த்தனை சந்தையில் வர்த்தகத் தொடக்க தேதி முதல். BigUp இன் இன்றைய சந்தை மூலதனம் 399 அமெரிக்க டாலர்கள் ஆகும். BigUp மூலதனமயமாக்கல் குறித்த தகவல் ஒரு நாளைக்கு ஒரு முறை கணக்கிடப்படுகிறது. BigUp சந்தை மூலதனம் என்பது BigUp வழங்கப்பட்ட கிரிப்டோகரன்ஸிகளின் மொத்தமாகும். BigUp இன் மூலதனமயமாக்கல் தகவல் குறிப்புக்கு மட்டுமே. BigUp சந்தை தொப்பி இன்று $ 399. வணிகத்தின் BigUp அளவு இன்று BigUp வர்த்தகத்தின் அளவு0அமெரிக்க டாலர்கள் . BigUp வெவ்வேறு கிரிப்டோ பரிமாற்றங்களில் வர்த்தகம் செய்யப்படுகிறது. BigUp வர்த்தக விளக்கப்படம் ஒவ்வொரு நாளும் எங்கள் வலைத்தளத்தில் உள்ளது. BigUp பெரும்பாலான கிரிப்டோகரன்சி பரிமாற்றங்களில் நிகழ்நேர வர்த்தகத்தில், எங்கள் வலைத்தளம் BigUp இன் தினசரி வர்த்தக அளவைக் காட்டுகிறது. BigUp சந்தை தொப்பி $0அதிகரித்துள்ளது. BigUp சந்தை தொப்பி விளக்கப்படம் BigUp பல ஆண்டுகளாக ஒரு வரைபடத்தில் சந்தை மூலதனம். மாதத்தில், BigUp மூலதனமாக்கல் 0% ஆல் மாற்றப்பட்டுள்ளது. -97.07% - BigUp ஆண்டிற்கான சந்தை மூலதன மாற்றம். BigUp சந்தை தொப்பி நேற்று குறைவாக இருந்தது. BigUp மூலதன வரலாறு BigUp இன் மூலதனமாக்கம் - அனைத்து சுரங்கத் தொகையான BigUp கிரிப்டோகின்களின் மொத்த தொகை. BigUp தொகுதி விளக்கப்படம் BigUp தொகுதி வரலாறு தரவு BigUp வர்த்தகத்தின் அளவு - அமெரிக்க டாலர்களில் மொத்த தொகை BigUp க்ரிப்டோ-நாணயங்கள் தேர்ந்தெடுக்கப்பட்ட தேதியில் வாங்கி விற்கப்பட்டது. BigUp இன்று அமெரிக்க டாலர்களில் மூலதனம் 23/10/2019. BigUp 22/10/2019 இல் சந்தை மூலதனம் 399 அமெரிக்க டாலர்களுக்கு சமம். 21/10/2019 இல் BigUp இன் சந்தை மூலதனம் 399 அமெரிக்க டாலர்கள். BigUp இன் சந்தை மூலதனம் 399 அமெரிக்க டாலர்கள் 20/10/2019. 19/10/2019 BigUp மூலதனம் 399 அமெரிக்க டாலர்கள். 18/10/2019 BigUp மூலதனம் 399 US டாலர்களுக்கு சமம். 17/10/2019 BigUp மூலதனம் 397 அமெரிக்க டாலர்கள்.


text: இத்தாலியர்கள் சிலர் அமெரிக்காவில் இருக்கிறார்கள். அமெரிக்கர்களில் சிலர், முன்னாள் இத்தாலிய பிரஜைகளாக இருந்தவர்கள். அமெரிக்காவில் வசிக்கும் இத்தாலியப் பெற்றோருக்கு, பிறந்தவர்கள் அமெரிக்கர்களாகவேக் கருதப் படுகிறார்கள். அதே போல், இந்தியர்களும் அமெரிக்காவில் வசிக்கிறார்கள். இந்தியர்களில் சிலர் அமெரிக்கர்களாகவும் மாறிவிடுகிறார்கள். அமெரிக்கர்களில் சிலர் இந்திய வம்சாவழியினருக்குப் பிறக்கிறார்கள். அமெரிக்க சட்ட்சபையில் கர்ட் கிளாசன் (Curt Clawson) அங்கம் வகிக்கிறார். புகழ்பெற்ற பர்டியூ பல்கலைக்கழகத்தில் பயின்றவர். அதன்பிறகு ஹார்வார்டுக்கு சென்று மேலாண்மையில் மேற்படிப்பு பட்டயம் வாங்கியவர். ”அமெரிக்காவில் அரசாங்கமே வேண்டாம்” என்னும் கொள்கையை முன்வைக்கும் குடியரசுக் கட்சியின் ஒரு பிரிவின் ஆதரவைப் பெற்றவர். கடந்த வியாழன் அன்று கிளாசனுக்கு முன் அமெரிக்க உள்துறை அமைச்சகத்தை சேர்ந்த நிஷா பிஸ்வாலும், அமெரிக்க வர்த்தகத் துறையை சேர்ந்த அருண் குமாரும் காங்கிரஸுக்கு (ஹவுஸ் ஆஃப் ரெப்ரசண்டேடிவ்ஸ்) சென்றிருந்தார்கள். ஆசியா மற்றும் பசிஃபிக் துணைக்குழுவின் சார்பாகத் தகவல்களைத் தருவதற்காக நாடாளுமன்ற வெளியுறவு குழு முன் ஆஜர் ஆனார்கள். ’இருவரும் அமெரிக்கர்கள்; தனக்காக உழைக்கிறார்கள்; அமெரிக்காவின் நலனை உலகெங்கும் நிலைநிறுத்த பாடுபடுகிறார்கள்’ என்பதை கிளாசன் உணரவில்லை. “உங்கள் நாடு எனக்கு ரொம்பப் பிடிக்கும். உங்கள் நாட்டுடன் வர்த்தகம் மேம்பட வேண்டும். உங்கள் நாட்டில் புதியதாக தலைவர் தேர்ந்தெடுக்கப் பட்டிருக்கிறார். அவரை எங்களுடன் ஒத்துழைக்கச் சொல்லுங்கள். உங்கள் பாலிவுட் படங்களின் குத்துப் பாடல்கள் எனக்கு அதி விருப்பம்.” – இந்த ரீதியில் இவரின் பேச்சு செல்கிறது. அமெரிக்காவைச் சேர்ந்த நிஷாவும் அருணும் இருக்கையில் நெளிகிறார்கள். டீ கட்சியை சேர்ந்தவரை அவமானமும் செய்யக் கூடாது. அதே சமயம் அவருடைய நாட்டிற்காகத்தான் சேவகம் செய்கிறோம் என்பதையும் ரிபப்ளிகன் கட்சிக்காரருக்கு உணர்த்த வேண்டும். பழுப்பு நிறம் கொண்டவரெல்லாம் இந்தியரல்ல என்பதைச் சொல்ல வேண்டும். அந்த விழியம்:


text: கட்டிட அனுமதி, கட்டிடம் ஒன்றைக் கட்டுவதற்கு உரிய அதிகாரம் பெற்ற நிறுவனங்களால் வழங்கப்படுவதாகும். அனுமதியின்றிக் கட்டிடங்களைக் கட்டுவது சட்டவிரோதமானது என்பதுடன், அவ்வாறு சட்ட விரோதமாகக் கட்டப்படும் கட்டிடங்கள் தொடர்பில் தண்டம் அறவிடப்படலாம் அல்லது கட்டிடங்களே இடித்துத் தள்ளப்படலாம். அனுமதி வழங்கும் நிறுவனங்கள் பொதுவாகக் கட்டிடம் அமையவுள்ள பகுதியை நிர்வகிக்கும் உரிமையுள்ள உள்ளூராட்சிச் சபைகளே இவ்வாறான அதிகாரங்களைக் கொண்டுள்ளன. எடுத்துக்காட்டாக, கார்ப்பரேசன்கள், மாநகர சபைகள், நகர சபைகள் போன்றவை கட்டிட அனுமதி வழங்கும் உரிமைகளைக் கொண்டிருக்கின்றன. இவை தவிர சில சந்தர்ப்பங்களில், அப்பகுதிகளின் நகர வளர்ச்சித் திட்டங்களுடன் தொடர்புடைய நிறுவனங்களோ, துறைமுகப் பகுதிகள், சுதந்திர வர்த்தக வலயங்கள் போன்ற இடங்களில் அவற்றை நிர்வாகம் செய்கின்ற நிறுவனங்களோ இந்த உரிமையைக் கொண்டிருப்பதும் உண்டு. கட்டிட விதிமுறைகள் அளவிற் பெரியவையும், கூடிய அதிகாரங்களைக் கொண்டவையுமான நிறுவனங்கள் கட்டிட அனுமதி பெற விண்ணப்பிப்பவர்கள் கட்டிடத்தின் பயன்பாடு, அதன் உயரம், மொத்தத் தளப் பரப்பு, காற்றோட்டம், தீத்தடுப்பு ஒழுங்குகள் போன்ற பல அம்சங்கள் தொடர்பாகக் கடைப்பிடிக்க வேண்டிய விதி முறைகளை உருவாக்கி வைத்துள்ளனர். இவை கட்டிட விதிமுறைகள் எனப்படுகின்றன. இவை தவிர அனுமதிக்கு விண்ணப்பிக்கும் முறை, விண்ணப்பத்துடன் இணைக்கப்படவேண்டிய ஆவணங்கள் போன்ற விடயங்கள் தொடர்பிலும் விதிகள் உள்ளன. கட்டிட அனுமதிக்கான இறுதி விண்ணப்பம் சமர்ப்பிக்கப்படு முன்னர், நகரத் திட்டமிடல் நிறுவனம், மின் விநியோக நிறுவனம், வடிகால் அமைப்பு நிறுவனம், தொலை பேசிச் சேவைகளை வழங்கும் நிறுவனம் போன்றவற்றிடமிருந்து குறித்த கட்டிடம் கட்டுவது தொடர்பான ஆட்சேபனைகள் இல்லை என்பதற்கான சான்றிதழ்களும், அவ்வச் சேவைகள் தொடர்பான வடிவமைப்புக்கான அங்கீகாரமும் பெறப்படவேண்டும். நிபுணர்களின் சேவை பெரும்பாலான பெரிய நகரங்கள் கட்டிடங்களின் வடிவமைப்பு, வரைபடங்கள் தயாரிப்பு, மேற்பார்வைபோன்றவற்றுக்கு உரிய நிபுணர்களின் சேவை பெறப்படவேண்டும் என்பதைக் கட்டாயமாக்கி உள்ளன. அது மட்டுமன்றி இவ்வாறான உயர்தொழில் நிபுணர்களையும், அத்தகைய சேவைகளை வழங்கும் நிறுவனங்களையும் பதிவு செய்தும் வருகின்றன. இவற்றையும் பார்க்கவும் வெளியிணைப்புகள் கட்டிடக்கலை


Subjects என் பெயர் ஞா.கலையரசி. சொந்த ஊர் காரைக்கால். புதுச்சேரியில் கணவருடன் வசிக்கிறேன். குழந்தைகள் இருவருக்கும், திருமணமாகி விட்டது. தேசிய மயமாக்கப்பட்ட வங்கியொன்றில், சீனியர் கிளார்க்காக பணிபுரிகிறேன். வாசிப்பும், எழுத்தும் மிகவும் பிடித்தமானவை; இரண்டுக்கும் ஆசான் என் தந்தையே. உள்ளத்தனையது உயர்வு என்பது என் அசைக்க முடியா நம்பிக்கை. இயற்கையில் மிகுந்த ஈடுபாடு உண்டு. என் சிறுகதைகள் சில, தினமணிக்கதிர், குங்குமம் ஆகிய வார இதழ்களிலும், தமிழ்மன்றம், நிலாச்சாரல், வல்லமை, உயிரோசை ஆகிய மின்னிதழ்களிலும் வெளியாகியிருக்கின்றன. தமிழ்மன்றம் நடத்திய சிறுகதைப் போட்டியில் முதற்பரிசு வல்லமை மின்னிதழ் நடத்திய கட்டுரைப் போட்டிகளில், இருமுறை முதற்பரிசுகள், அதே இதழில், புத்தக மதிப்புரை போட்டியில் மூன்றாம் சிறப்புப் பரிசு, மூன்றாம் கோணம் மின்னிதழ் நடத்திய பயணக்கட்டுரைப் போட்டியில் இரண்டாம் பரிசு ஆகியவை நான் பெற்ற பரிசுகள். என் எழுத்தை வாசிக்கும் அனைவருக்கும் நெஞ்சார்ந்த நன்றி. உங்கள் பின்னூட்டமே, மேலும் எழுத என்னை ஊக்குவிக்கும். எனவே வாசித்து முடித்தவுடன், ஓரிரு வரிகளிலாவது, நிறைகுறைகளைச் சுட்டிக்காட்ட வேண்டுகிறேன். நன்றி, வணக்கம். Publication Details - Publisher: - Pustaka Digital Media Format - Kindle Book - OverDrive Read - Adobe EPUB eBook 1.5 MB


text: நிகழ்வுகள் மெசொப்பொத்தேமியாவில் நீர்ப்பாசனம். ( கிமு 55வது நூற்றாண்டு) தென்னாசியாவில் மெஹர்கரில் மட்பாண்டம் கிமு 5500. நைல் பள்ளத்தாக்கில் வேளாண்மை, பயிர்த்தொழிலின் தோற்றம். ஆசியாவில் அரிசி பயிரிடப்பட்டது. சில்லு, ஏர் என்பன கண்டுபிடிக்கப்பட்டன. வைன் முதன்முதலாக பெர்சியாவில் உற்பத்தி செய்யப்பட்டது. தெற்கு மெசொப்பொத்தேமியாவில் கோவில்கள் கட்டப்பட்டன (கிமு 52வது நூற்றாண்டு) கருங்கடல் உப்பு நீரால் நிரம்பியது. கிமு 5600. செப்டெம்பர் 1, கிமு 5509 - இந்த நாளையே பைசன்டைன் பேரரசு உலகம் படைக்கப்பட்ட நாளாக எடுத்துத் தங்கள் கால அட்டவணையின் தொடக்கமாகக் கொண்டார்கள். பார்க்க: படைப்புநாள் பற்றிய மதிப்பீடுகள். துணை நூல்கள் வெளி இணைப்புகள்


என் இயல்பு இதுதான்... ஸோ என்னைப் பத்தி இந்த மாதிரி செய்திகள் வருவதில் ஆச்சர்யமில்லையே,” என்றார் சாய் பல்லவி.